OSS | Generelt\nEr der forskelle mellem produkterne i USA og i Europa?\nJa, der er forskel mellem værktøjerne fra USA og Europa. Produktudbuddet er forskelligt, men også de tekniske specifikationer kan variere globalt set (for eksempel er spændingen forskellig rundt om i verden). Du kan se produktprogrammer og specifikke produktdetaljer på den nationale hjemmeside.\nPå www.dremeleurope.com kan du finde links til reservedelskataloget, hvor du finder reservedelsnumre. Du kan kontakte den nationale hotline for at bestille reservedele.\nHvor finder jeg anvisninger på brug af Dremel-værktøjer?\nSe vores produktmanualer, som kan downloades i området "downloads" på vores hjemmeside, og som følger med produktsættene. Du kan også finde generelle råd og tip i Kvikstarts-vejledningen, som kan downloades fra download-området på hjemmesiden.\nHvor kan jeg rekvirere Dremel-kataloget?\nDu kan downloade Dremel-kataloget på\nHvordan graverer jeg på glas med Dremel?\nDer findes to muligheder for at gravere på glas med Dremel-værktøjerne:\nDremel-graveringsværktøjet (290): Dremel-graveringsværktøjet fungerer med slag og fås i et sæt med karbidgraveringsspids. Vælg blandt fem dybdeniveauer på værktøjet, og begynd at gravere\nDremel-multiværktøj: Hvis du skal lave finere gravering, skal du bruge diamantstifttilbehøret. Der findes 7 forskellige størrelser og udformninger. Når du udfylder et design, foreslår vi, at du bruger silikonekarbidslibestenene, som fås i 6 forskellige størrelser og udformninger.\nDu kan få flere oplysninger om vores produkter ovenfor ved at gå ind under tilbehørssektionen på www.dremeleurope.com\nHvor kan jeg købe Dremel-produkter?\nDu kan bruge funktionen “Find forhandler” på vores Dremel-hjemmesider til at få vist en liste med forhandlere i nærheden af dig samt kørselsanvisninger. Vi har også en liste med online-forhandlere.\nHvilket tilbehør kan jeg bruge til dette job/materiale?\nÅbn programmet “Find tilbehør” som findes under tilbehørssektionen på www.dremeleurope.com\nMultiværktøj | Generelt\nHvor lang tid kan jeg arbejde med et batteridrevet værktøj på en enkelt opladning?\nDer er ikke noget klart svar på dette spørgsmål. Driftstiden for et batteridrevet værktøj afhænger af batteritypen (NiCad eller lithium-ion), opgaven (f.eks. let polering eller kraftig skæring) og værktøjsmodellen (Stylus, 7700, 8000 og 8200). Vi har designet vores værktøjer, så hvert værktøj har en gennemsnitlig batteritid, som passer til de mest gængse opgaver for hver model.\nMultiværktøj | Ledningsdrevne multiværktøjer\nDremel 200-Series, Dremel 3000-Series og Dremel 4000\nHvad er forskellen mellem de ledningsdrevne Dremel 200-Series, 3000-Series og 4000?\nForskellen skal findes i værktøjernes ydelse og alsidighed. 200-Series er et Dremel-multiværktøj for begyndere med to hastighed, som kan klare de mest grundlæggende gør-det-selv- og hobbyopgaver. 3000-Series er et allroundværktøj med variabel hastighed, og 4000 er topmodellen inden for multiværktøj med optimal ydelse, som kan klare de mest krævende opgaver.\nEr Dremel 200-Series, 3000-Series og 4000 kompatible med alle Dremel-tilbehørsdele og -forsatser?\nJa. Alle Dremel-forsatser og -tilbehørsdele, som fås i dit land, kan bruges med alle tre værktøjer. Hvis du har et ældre Dremel-værktøj eller en ældre forsatstype, skal du muligvis bruge en adapter for at kunne forbinde værktøj og forsats. Du kan se her , om du skal bruge en adapter. Du kan bestille adaptere via Dremels kundeservice.\nHvad er motorbørster, og skal jeg gøre noget med dem?\nMotorbørster fungerer på samme måde som olie i en bil. Motorbørsterne sidder i børsteholderen, under børstelågerne på hver side af værktøjet (du kan finde flere oplysninger i brugsanvisningen til værktøjet). Børsterne skal kontrolleres for hver 50. time, værktøjet er i brug. Hvis børsterne er kortere end 3 mm, skal de udskiftes. Når du har udskiftet motorbørsterne, skal værktøjet “køres til” ved maks. hastighed i 5-10 minutter uden belastning. Det får de nye motorbørster til at sætte sig.\nKan jeg bruge alle mine nuværende tilbehørsdele og forsatser med den nye 3000?\nJa. 3000 er kompatibel med alle nuværende rotationstilbehørsdele og -forsatser.\nKan man bruge EZ Twist-næsehætten til 3000 på andre værktøjer?\nJa. Den nye EZ-twist-front er udviklet specielt til at passe til alle vores nuværende rotationsværktøjer undtagen model 7700.\nMultiværktøj | Batteridrevet multiværktøj\nEr der forskel på strømforsyningen til Dremel 7700, 8100 og 8200?\nJa. 7700 har et 7,2 volt genopladeligt NiCad batteri. 8100 og 8200 har begge genopladelige lithium-ion-batterier. Fordelen ved lithium-ion-batterier er, at de opretholder ladetilstanden meget længere, og at de ikke har den såkaldte “memory-effekt”, så du kan oplade batteriet, når det passer dig.\nDremel 7700 og 8100 kører begge med 7,2 volt. Hvad er forskellen mellem de forskellige modeller?\nBåde 7700 og 8100 har 7,2 volt batterier. Men 8100 har et Li-Ion-batteri, og 7700 har NiCad batteriteknologi. NiCad-batteriet på 7700 er smalt og kan sluttes til en lille batterilader. Fordelen ved Li-Ion-batteriet er, at det lader hurtigere, og at det er kompakt.\nHvor lang tid kan jeg arbejde med et batteridrevet værktøj på en opladning?\nDer er ikke noget klart svar på spørgsmålet. Driftstiden på et batteridrevet værktøj afhænger af batteritypen (NiCad eller lithium-ion), opgavens art (f.eks. let polering eller tungt skærearbejde) og af værktøjsmodellen (7700, 8100 eller 8200). Vi har udviklet vores værktøj således, at den gennemsnitlige driftstid for batteriet på den enkelte værktøjsmodel passer til den type opgave, som den enkelte model oftest anvendes til.\nMultiværktøj | Tilbehør\nHvad er SpeedClic-systemet?\nDet er et innovativt system, som Dremel har udviklet, og som sikrer, at du let kan skifte tilbehør på få sekunder med 3 enkle trin: Træk, klik, og drej. Denne metode gør brug af ekstra værktøj eller nøgle overflødig. Tilbehøret kan genkendes via SpeedClic-logoet.\nIndsæt link til SpeedClic-sortimentet\nHvordan fastgør jeg tilbehøret til værktøjet?\nDer findes 2 måder at fastgøre tilbehøret på:\nSpændetænger: Spændetængerne fås i 4 forskellige størrelser (0,8 / 1,6 / 2,4 / 3,2 mm). Tilbehørsskafterne fås i 4 forskellige diametre, som kræver brug af en af spændetængerne. Dit Dremel-værktøj leveres med en 3,2 mm-spændetang. Hvis du køber en tilbehørsdel med mindre skaft, skal du også købe den rigtige spændetang. Spændetængerne fås enten som et sæt med alle størrelser eller som enkelte spændetænger.\nMultiChuck: Hvis du har en MultiChuck (4486), behøver du ikke at bruge spændetænger, da MultiChuck passer til alle originale Dremel-tilbehørsdele med skaftstørrelse fra 0,4 til 3,4 mm. Den virker som en almindelig borepatron, og du skal derfor kun spænde den løst med hånden.\nKompaktværktøjer | Multiværktøj/Forsatser\nVirker Dremel-forsatserne på alle Dremel-multiværktøjer?\nJa og nej. Alle Dremel-forsatser kan sluttes til Dremel-multiværktøjerne. Men det er ikke alle kombinationer af værktøjer og forsatser, der virker optimalt. Du kan klikke på dette dette og se, hvilke værktøjer der virker med forsatserne.\nJeg har købt et nyt Dremel-værktøj, som ikke passer på min gamle Dremel-forsats. Skal jeg udskifte min gamle forsats?\nGamle forsatser som overfræseren, overfræserbordet og borestationen fastgøres anderledes til værktøjet. Hvis du har en af disse tre forsatser, kan du bestille en adapter hos den lokale kundeserviceafdeling. Med den adapter kan du slutte din forsats til dit nye Dremel-multiværktøj. Du kan se her, om du skal bruge en adapter .\nHvilke forsatser passer til hvad?\nSe tabellen i sektionen med forsatser på denne hjemmeside\nJeg har mistet min Multi-Max-nøgle og vil gerne udskifte den. Hvilken størrelse er det?\nMulti-Max-tilbehørsskruen bruger en 5 mm sekskantnøgle.\nJeg har mistet min Multi-Max-tilbehørsskrue og vil gerne udskifte den. Hvilken størrelse er det? Kan jeg få en tilsvarende erstatning i det lokale byggemarked?\nTilbehørsskruen er en M6 x 1-maskinskrue, som er 18 mm lang.\nHvordan kan jeg forlænge diamantpapirets levetid?\nReducer værktøjets hastighedsindstilling. Vi anbefaler, at du ikke overskrider en hastighedsindstilling på 7 (eller 18.000 svingninger per minut (OPM) på Multi-Max-værktøjet til dette tilbehør.\nEr Multi-Max-tilbehøret kompatibelt med andre oscillationsværktøjer?\nMM300 Multi-Max-universaladapteren sikrer, at ejere af osciallationsværktøjer fra andre producenter kan bruge originalt Dremel-oscillationstilbehør på deres oscillationsværktøjer. Fein Multi-Master 636 er kompatibel med Multi-Max-tilbehør uden brug af Dremel MM300-universaladapter. Du bør aldrig prøve at bruge tilbehør fra andre producenter på dit Multi-Max-oscillationsværktøj.\nLav et link til oversigten over emballagen\nEt oscillerende værktøj er et alsidigt elværktøj, der kører med en hurtig bevægelse fra side til side med en tre graders bue. Værktøjet kører med pendulbevægelser pr. minut (OPM) og kan anvendes til en række gør-det-selv-projekter i forbindelse med reparation, ændring eller renovering i hjemmet. Med et oscillerende værktøj er det nemt at pudse, skære, skrabe og slibe, og man kan sågar fjerne cementmørtel. Dremel Multi-Max MM40 og Multi-Max MM20 gør det muligt for brugere at udføre endnu flere opgaver med oscillerende værktøj med øget effekt og større alsidighed – hvilket gør det endnu nemmere for gør-det-selv-personer at få fuldført de ventende opgaver.\nDremel-systemet med Multi-Max oscillerende værktøj omfatter kompakt værktøj med alle funktioner. De nye Dremel Multi-Max MM40 og MM20 har endnu mere effekt og højere alsidighed, og med dem kan gør-det-selv-personer og professionelle udføre nye opgaver nemt og komfortabelt.\nHvad er forskellen på Dremel Multi-Max MM40 og Dremel Multi-Max MM20?\nBåde Dremel Multi-Max MM40 og MM20 er kompakte, alsidige, ergonomiske og præcise, de har en højere ydelse end det oprindelige Multi-Max værktøj, men de adskiller sig for så vidt angår effekt og egenskaber.\nBegge modeller har en variabel hastighed på mellem 10.000 og 21.000 pendulbevægelser pr. minut (OPM), en separat on/off kontakt, hastighedsregulering og Dremels Quick Fit til tilbehør. Dremel Multi-Max MM40’s forbedrede egenskaber gør den velegnet til belastende arbejde.\nDremel Multi-Max MM40’s ekstra egenskaber omfatter:\n• En 270W motor, der skærer gennem materialer hurtigere og mere effektivt end noget andet oscillerende værktøj fra Dremel\n• Det nye, innovative Quick Lock skiftesystem gør det muligt at skifte tilbehør hurtigt og nemt uden brug af værktøj\n• Soft start, som hindrer pludselig start, og som giver en fornemmelse af kontrol, når værktøjet når den ønskede hastighed, samt elektronisk feedback, der gør det muligt for brugerne at skære gennem stærke materialer\nKan alt tilbehør anvendes sammen med det nye Multi-Max værktøj?\nMed undtagelse af MM720 Multi-Flex og MM300 adapteren kan alt oscillerende tilbehør fra Dremel anvendes sammen med alle værktøjsmodeller. Disse to adaptere er udelukkende til værktøjsmodellerne 8300 og MM20.\nHvilke typer projekter kan jeg klare med Dremel Multi-Max MM40 og MM20, som jeg ikke kunne udføre med tidligere modeller af oscillerende værktøj fra Dremel?\nBåde Dremel Multi-Max MM40 og MM20 kan anvendes til langt flere projekter og mere effektivt end tidligere oscillerende værktøj fra Dremel på grund af den højere effekt og det forbedrede design. Disse typer værktøj er perfekte til reparation, ændring og renovering, og de er hurtigere og bedre udstyret til krævende arbejde over længere tid. De kan eksempelvis lave tykkere og bredere skær såsom udskæring af træbjælker til brug som trappetrin.\nKan tilbehøret til Dremels oscillerende værktøj anvendes sammen med oscillerende værktøj fra andre producenter?\nTilbehøret til Dremels oscillerende værktøj kan anvendes sammen med oscillerende værktøj fra andre producenter med brug af Dremel Multi-Max universal-adapteren MM300. Eneste undtagelse er MM720 Multi-Flex forsatsen, der kun kan anvendes sammen med oscillerende værktøj fra Dremel.\nHvorfor har Dremel lanceret yderligere to typer af oscillerende værktøj?\nVi har gerne villet udvide vores serie af oscillerende værktøjssystemer og derved tilbyde højere effekt og flere funktioner. Dremel Multi-Max MM40 og MM20 har en højere ydelse, og de åbner en verden af muligheder til en fornuftig pris.\nHvordan klarer dette værktøj sig ved en sammenligning med oscillerende værktøj fra andre producenter?\nBegge værktøjstyper har Dremels kendte kvaliteter, det er kompakt og ergonomisk værktøj, som er komfortabelt at anvende i længere tid ad gangen. Vi tilbyder også en komplet serie af tilbehør i høj kvalitet, der i tests har vist sig at være bedre end konkurrenternes.\nEr Dremel-multiværktøjstilbehøret kompatibelt med Dremel TRIO?\nNej. Som følge af den enestående spændetangsstørrelse kan TRIO kun bruges med tilbehør, som er blevet specialudviklet til dette værktøj. Trio-tilbehøret kan genkendes ved hjælp af TRIO-logoet på emballagen.\nEr Dremel TRIO-tilbehøret kompatibelt med Dremel-multiværktøj?\nNej. Dremel TRIO-tilbehøret har en skaftdiameter på 4,8 mm, hvilket ikke kan bruges i Dremels multiværktøjer.\nJeg har mistet nøglen eller vingemøtrikken (til fastgørelse og justering af foden) til min Dremel Trio. Hvordan kan jeg få en ny nøgle/møtrik?\nDu kan købe nøglen eller møtrikken som reservedel hos den lokale kundeserviceafdeling.\nHvad sker der, hvis jeg bruger en lavtemperaturstift i en højtemperaturlimpistol?\nHvis du bruger en lavtemperaturlimstift med farve eller glimmer, mister limen muligvis sine farvepigmenter. De høje temperaturer gør også limen alt for flydende, hvilket også resulterer i, at det drypper fra limpistolen.\nOversigt over limpistoler:\nGG910 - højtemperatur (165 grader celsius)\nGG920 - lavtemperatur (105 grader celsius)\nGG930 - dobbeltemperatur (105 og 165 grader celsius)\nGG940 - højtemperatur (165 grader celsius)\nOversigt over limstifter:\nGG01 - højtemperatur (165 grader celsius) allround-lim til brug i GG910 eller GG930 (høje temperaturer)\nGG02 - lavtemperatur (105 grader celsius) allround-lim til brug i GG920 eller GG930 (lave temperaturer)\nGG03 - højtemperatur (165 grader celsius) trælim til brug i GG910 eller GG930 (høje temperaturer)\nGG04 - lavtemperatur (105 grader celsius) dekorationslim med glimmer til brug i GG920 eller GG930 (lave temperaturer)\nGG05 - lavtemperatur (105 grader celsius) dekorationslim med farve til brug i GG920 eller GG930 (lave temperaturer)\nGG11 - højtemperatur (165 grader celsius) allround-lim til brug i GG940\nGG13 - højtemperatur (165 grader celsius) trælim til brug i GG940\nHvor længe kan jeg bruge limpistolen 940, efter at ledningen er taget ud?\nDet afhænger af brugen. Generelt går der fem minutter, før limen i kammeret bliver kold. Men limpistolen skal bruge strøm for at opvarme mere lim og genfylde kammeret.\nHvilke tilbehørsdele passer i graveringsværktøjet?\nDer findes kun to tilbehørsdele, de udskiftelige graveringsspidser. Der er karbidspids nr. 9924 og diamantspids nr. 9929. Tilbehørsdelene, som passer i Dremel-multiværktøjerne, virker ikke i dette værktøj.\nHvad er forskellen mellem diamantspidsen og karbidspidsen?\nKarbidspidsen virker godt til generel gravering i de fleste materialer. Hvis du har en opgave, som kræver konstant arbejde, eller hvis du arbejder i hårdere materialer som glas, er diamantspidsen det bedste valg, da den er designet til at klare større belastninger i længere tid. Den giver samme snit, men kan modstå hårdere materialer og/eller bruges i længere tid i almindelige materialer. Diamantspidsen er ikke egnet til gravering i stål.\nlink til tilbehørsfinder\nHvordan skifter jeg spids?\nDer sidder en lille skrue på siden af værktøjet, hvor spidsen møder værktøjets kabinet. Hvis du løsner den skrue, er det meget let at udskifte spidsen.\nDremel VersaTip/Dremel VersaFlame\nSkal jeg bruge en speciel gas for at genfylde mit Dremel-butangasværktøj?\nGassen, som bruges til VersaTip og VersaFlame er almindelig butangas. Det er samme type gas, som bruges i lightere. Som følge af gældende lov forhandler Dremel ikke gassen. Butangas kan dog købes i kiosker og supermarkeder. Du kan læse, hvordan du fylder beholderen, i brugsanvisningen.\nEr der forskel mellem VersaTip og VersaFlame?\nVersaTip bruges til blød lodning og pyrografi. Blyantsformen gør den meget behagelig at bruge til præcisionsopgaver. Den indeholder også andre spidser end VersaFlame og kan dermed bruges til flere opgaver\nVersaFlame bruges til mere almindelige loddeopgaver. Den kan bruges som loddekolbe og som stationær blæselampe med åben flamme.\nBegge værktøjer kan opnå en temperatur på op til 1200°C afhængigt af det anvendte tilbehør. Forskellen mellem de 2 værktøjer er, at VersaFlame har et højere energioutput, så du kan opvarme mere materiale på kortere tid.\nMin Versatip fungerer ikke korrekt\nVÆRKTØJET SKAL VÆRE HELT AFKØLET, FØR DU GÅR VIDERE TIL NÆSTE TRIN I VEJLEDNINGEN\nA. Du kan høre gassen strømme, når du tænder for værktøjet, men flammen antændes ikke.\nDet kan skyldes, at der ikke kommer en gnist fra din Versatip. For at løse problemet skal du kontrollere, at flammeværnet af metal (A) er påsat korrekt og strammet helt til. Det sikrer, at der er forbindelse til den metalstift (B), som genererer gnisten. Undgå at røre ved din Versatip, før den er kølet helt af.\nB. Du kan ikke høre gassen strømme, når du tænder for værktøjet.\nDet kan skyldes, at dysen er blokeret af flydende butan. Den hyppigste årsag til en blokeret dyse er, at tanken er overfyldt. Tanken er fuld, når der kommer flydende butangas ud af ventilen. Når det sker, skal gaspåfyldningen stoppes for at forhindre, at tanken overfyldes. Der findes flere oplysninger i afsnittet PÅFYLDNING AF GAS i brugsanvisningen til Versatip.\n1. Løsn flammeværnet af metal\n2. Løsn den keramiske isolator\n3. Fjern dysen med en tang, og lad den flydende butan inde i dysen fordampe ved at holde dysen i hånden i 30 sekunder. Monter derefter delene igen.\nC. Hvis din Versatip fortsat ikke fungerer, er den mest sandsynlige årsag, at dysen er blokeret helt. Det kan skyldes urenheder i butangassen eller miljømæssige faktorer som for eksempel støv. Du kan bestille en ny dyse (delnummer – 2 610 397 235) hos dit lokale Dremel-servicecenter. Der findes flere oplysninger i afsnittet om kundeservice på Dremels hjemmeside.\nHvilken type værktøj er Dremel DSM20?\nDremel DSM20 er en meget kraftig og kompakt håndholdt sav. Den sikrer, at brugeren let kan lave ligesnit, dyksnit, plansnit og geringssnit i en lang række materialer.\nKan man skifte skæreskive på DSM20?\nJa. DSM20 fås i øjeblikket med fem forskellige tilbehørsdele. De sikrer, at du kan skære i en lang række forskellige materialer.\nHvad er den maksimale skæredybde for DSM20?\nDSM20 har en maksimal skæredybde på 20 mm.\nEr mit DSM20-tilbehør kompatibelt med andre Dremel-værktøjer?\nNej. DSM20 er et enestående værktøj, som kun laves af Dremel, og det kræver derfor særligt tilbehør. Andre Dremel-tilbehørsdele er ikke kompatible med DSM20.\nHvad er et dyksnit, et plansnit og et tværsnit?\nEt dyksnit er et snit, som fremkommer, når du skærer direkte ned i midten af et materiale. Det er særlig praktisk i forbindelse med DSM20, da skæreskiven ikke har nogen tænder, men derimod en abrasiv kornstørrelse, som sikrer, at du let dykker ned i materialet. Desuden sikrer den fjederbelastede fod, at dyksnittet bliver præcist og sikkert.\nPlansnit kan laves med den alsidige DSM600-skæreskive. Dette er et særligt tilbehør, som har en forskudt skive med kuppelform, som sikrer, at du kan lave snit, der flugter med overfladen. Et tværsnit er et lige og gennemgående snit i et emne, som normalt løber parallelt med årene (i træ).\nBænkværktøj | Moto-Saw\nHvad er Moto-Saw?\nMoto-Saw er en kompakt 2 i 1 dekupørsav, som er meget nem at anvende. Den kan enten anvendes stationært, når værktøjet er placeret i holderen, eller håndholdt. Med dens forskellige klinger kan dette værktøj nemt foretage præcise lige og buede snit i forskellige materialer, herunder blødt træ, hårdt træ, kompositplade, laminat, PVC eller blødt plademetal.\nHvordan adskiller Moto-Saw sig fra traditionelle dekupørsave?\nMoto-Saw har en række fordele i forhold til traditionelle dekupørsave, som gør den velegnet til små, kreative projekter. I modsætning til traditionelle dekupørsave er Moto-Saw meget kompakt, og derfor er den nem at opbevare. Endvidere skal der ikke anvendes nøgler for at fastgøre og spænde tilbehøret takket være klingeskiftet uden brug af værktøj og en mekanisme, der spænder klingen automatisk.\nEn anden afgørende fordel er de to anvendelsesmåder: der er ingen anden dekupørsav på markedet, som enten kan anvendes som et bænkværktøj eller som en håndholdt kontursav.\nDet er vigtigt at vide, at der er visse funktioner, som mange gængse dekupørsave har, men som Moto-Saw ikke har. Disse funktioner omfatter: et vippende plan, LED, udblæsning af støv (Moto-Saw har en tilslutning, som kan forbindes med en almindelig støvsuger).\nHvad er værktøjets maksimale skæredybde?\n18mm i blødt træ. Husk på, at dette er maksimum, og man skal være forsigtig, når man skærer i denne dybde, for at undgå at knække savklingerne. Skærekapacitet pr. klinge: MS51 - træ: 18mm, MS52 - træ: 12.5mm, MS53 – blødt plademetal: 3mm.\nKan jeg anvende almindelige dekupørsavsklinger på Moto-Saw?\nNej. Moto-Saw har sit eget tilbehør.\nHvordan tager man værktøjet af holderen?\nMan kan tage værktøjet af holderen ved hjælp af en løsneknap, der sidder på holderen. Hold knappen trykket ned, og træk værktøjet opad og bagud.\nHvad er den maksimale bordtykkelse, som holderen kan sættes fast på?\nHvis man ønsker at fastgøre sin holder permanent på en arbejdsbænk eller på en anden flade, kan man gøre dette ved at fastgøre holderen med to almindelige skruer gennem disse huller.\nHvad er de to huller i værktøjets holder til?\nEr det muligt at montere savklingerne, så tænderne ikke vender imod, men væk fra en (vender mod buen)?\nJa. Det er ligegyldigt, om tænderne vender imod dig eller væk fra dig, når du står foran det fastgjorte værktøj. Det er derimod vigtigt, at tænderne på klingen vender nedad (som vist på værktøjet).\nMine klinger brækker for hurtigt… Hvad gør jeg galt?\nDa Moto-Saw anvender meget tynde klinger, er det meget vigtigt, at man lader klingen save. Belast ikke klingerne ved at trykke hårdt på materialet, da det vil få klingen til at brække for hurtigt. Det er bedst at føre emnet forsigtigt gennem klingen og lade klingen skære i materialet. Tilslut en støvsuger til Moto-Saw, da dette fjerner støvet fra skærelinjen og aflaster klingen.\nHar værktøjet elektronisk feedback og soft start?\nHvad er værktøjets frie dybde (afstanden mellem savklingen og indersiden af buen)?\nHvad er overflademålene på bunddelen?\nDer kommer fedt ud af mit Forti-Flex-håndgreb efter brug. Er det normalt?\nJa. Den fleksible aksel og håndgrebet bliver varme under brug; det betyder, at fedtet indvendigt bliver flydende. Sørg for, at håndgrebet ikke hænger nedad efter brug for at undgå, at fedtet løber ud.\nKan jeg bruge olie til at smøre den fleksible aksel?\nNej. Du skal bruge almindelig kuglelejefedt til at smøre den fleksible aksel med.\nTIP! Du kan forlænge værktøjets levetid ved at smøre den fleksible aksel jævnligt.\nJeg har mistet patronen/sekskantnøglen til min Dremel Forti-Flex. Hvor kan jeg få en ny nøgle/møtrik?\nDremel Forti-Flex har et fuldt justerbart patroninterface (op til 4 mm) til tilbehørsdele og kan dermed bruges med alt nuværende Dremel-multiværktøjstilbehør i enhver spindelstørrelse uden brug af flere spændetænger. Dremel Forti-Flex bør ikke bruges med Dremel Trio-tilbehørsdele, da disse 4,8 mm store spindler er for store til Forti-Flex-patronen. Dremel Multi-Max, graveringsværktøjet og VersaTip/VersaFlame-tilbehørsdelene er heller ikke kompatible.\nStationære værktøjer | Scroll Station\nHvordan/hvor kan jeg købe Scroll Station?\nDette produkt findes ikke længere i den aktuelle Dremel-serie; men måske kunne du være interesseret i Moto-Saw .


Mega Kup: Det første indendørs second hand event i Aarhus fylder 17 år\nAf Olivia Keblovszki - 1. marts, 2022\nDenne artikel er skrevet i samarbejde med Mega Kup!\nI år fylder Mega Kup! second hand event hele 17 år, hvilket gør eventet til det første i Aarhus af sin slags! Det populære event er altid fyldt med luksus second-hand tøj og masser af aarhusianere, der er på jagt efter at gøre et godt kup.\nSådan har det altså været i snart 17 år, og Mega Kup! ser kun ud til at have vokseværk. Tag din veninde under armen og besøg det snart 17-årige tøjmarked i Aarhus. Næste gang er den 4. juni\nFoto: Mega Kup! Facebook\nFra en enlig stand på Ingerslev til DGI-huset midt i Aarhus\nRikke stod i regnen, da det øsede ned på tøjet, som hun lige stod klar til at sælge. Det ellers velbesøgte marked på Ingerslev Boulevard viste sig fra sin værste side: himlen havde åbnet sig og jaget loppegængerne væk.\nMed en ærgerlig fornemmelse måtte hun pakke det drivvåde tøj ned og køre slukøret hjem. Dog fik hun en ide! Kunne hun mon skabe et indendørs loppemarked i Aarhus, hvor der udelukkende blev solgt luksus second-hand tøj?\n”If you can dream it, you can do it” må være mottoet, som Rikke lever efter, for hun førte ideen ud i livet i april 2005. Hun tog fat i sin ven, som var bestyrer for Kupe. Her stablede de på Mega Kup! på benene, og markedet blev afholdt her i mange år.\nDen store succes, som Mega Kup! fik gjorde, at Rikke måtte udvide til at have stande på Train også. Sidenhen er eventet blevet afholdt både i Turbinehallen og på Godsbanen. Nu afholdes det i DGI-huset med flotte, store, lyse lokaler centralt i Aarhus.\nBook en stand eller gå shop-amok i genbrugstøj\nKonceptet hos Mega Kup! er, at alle kan booke en stand og få solgt ud af garderoben. Det gælder både private, hobbyvirksomheder og erhvervsdrivende. Dog er det et krav, at tøjet er i god stand.\nHvis du blot ønsker at leje et lille bord eller et enkelt stativ, kan du sagtens det! Det er nemlig ikke nødvendigt at leje en stor stand på mange meter, hvis du kommer alene. Det vil sige, at du kan have en stand for 160kr. Dog er der mange, som danner en større stand med veninderne og får en hyggelig dag samtidig med, at de skåner miljøet og tjener til lommen.\nEr du ikke ude på at sælge ud af garderoben, men derimod at fylde lidt op, skal du afsætte den første lørdag i måneden til dette!\nArrangementet afholdes fast den første lørdag i måneden og finder sted fra 12:00-15:00. Et godt tip er at komme i løbet af den første time for at få fat i de gode sager.\nFoto: Mega Kup! Facebookside\nDet har snart været 17 gode år med Mega Kup!, og alt tyder på, at det kun bliver ved.\nHvis du er nysgerrig eller har brug for flere informationer, kan du finde dem på hjemmesiden her.


SAMARBEJDE. De danske museers puljer. Udgivet af Organisationen Danske Museer - PDF\nDownload "SAMARBEJDE. De danske museers puljer. Udgivet af Organisationen Danske Museer"\n1 SAMARBEJDE De danske museers puljer Udgivet af Organisationen Danske Museer\n2 SAMARBEJDE De danske museers puljer Redigeret af Jørgen Burchardt og Kirsten Rykind-Eriksen Udgivet af Organisationen Danske Museer\n3 ISBN: (digital udgave for print) Organisationen Danske Museer, Vartov, Farvergade 27D, 1453 København K Lay out: Jørgen Burchardt Om redaktørerne: Kirsten Rykind-Eriksen, kulturforsker og forfatter, er uddannet som indretningsarkitekt og mag.art. i europæisk etnologi fra Københavns Universitet. Hun har arbejdet på en række museer med projekter inden for nyere tid, bl.a. ansat på Nationalmuseet i 15 år og museumsinspektør ved VejleMuseerne Har arbejdet med kulturmiljøer, arkitektur, boliger, møbler, sølv, håndarbejder og tekstiler og især inden for den historicistiske periode. Jørgen Burchardt er uddannet som grafisk ingeniør ved den Grafiske Højskole og cand. phil. i europæisk etnologi fra Københavns Universitet. Efteruddannet på Kungliga Tekniska högskolan, Deutsches Museum og CERN. Har arbejdet som forsker, planlægger, museumsinspektør og museumsdirektør med teknologi- og erhvervshistorie; pt. ved forskningsprojektet Forsyningskæder og transport, Danmarks Tekniske Museum. 2\n4 Indholdsfortegnelse Forord... 5 Det selvgroede samarbejde... 7 Puljerne generelt... 9 Fortegnelse over danske museers puljer Boligpuljen Dragt- og Tekstilpuljen Fiskeripuljen Herregårdspuljen Håndværks- og Industripuljen Landbrugspuljen Møllepuljen Måltidspuljen Søfartspuljen Udkantspuljen Museumssamarbejde i udlandet Billedfortegnelse\n6 Forord Museerne arbejder sammen på tværs af Danmark. Det viser denne rapport, som giver et glimrende indblik i de kulturhistoriske museers maskinrum, hvor mange projekter realiseres i fællesskab, hvad enten det drejer sig om industrihistorie, landbrug, møller eller noget helt fjerde. Samarbejdet sker, blandt andet, i museernes faglige uformelle netværk. I Danmark kalder vi dem af historiske årsager for puljer. Rapporten giver et billede af et dynamisk fagligt miljø, hvor deltagerne i den både tætte og uformelle ramme er omstillingsparate, i stand til at inkorporere og udvikle nye initiativer samt levere forskning på højt niveau. Puljerne er i tæt kontakt med det omgivende samfund. Med ledere i industrien, godsejere, fiskere, håndarbejdslærere, kokke, landmænd, universitetsforskere, møllere, redere og mange andre, og hvad enten museumsfolkene bærer beskyttelseshjelm på en fabrik, studerer tilskæring af en haute couture kjole eller kommer bag om kulisserne på en af landet store herregårde. Den viden og de erfaringer, der på denne måde samles op, udgør, med deres historiske perspektiv og tværfaglige tilgang, en særdeles vigtig kilde til en facetteret formidling af vores fælles kulturarv, og medvirker til at kvalificere mange af de spørgsmål, som rejser sig i forhold til en række af nutidens problemstillinger. Foreliggende beretning om puljernes virke giver et vigtigt indblik i en ellers usynlig del af de kulturhistoriske museers arbejdsmark. Den kaster lys over de uformelle netværks styrke og den understreger museernes evne og lyst til samarbejde på tværs. Her foldes Museumslovens ønske om, at museerne skal samarbejde med henblik på at sikre Danmarks kulturarv i et samspil med omverdenen sig fuldt ud. De uformelle netværk er væsentlige, også for fremtidens museumsvæsen, ikke mindst i en tid, hvor det kernefaglige museumsarbejde er under pres. Det er derfor vores håb, at rapporten vil bidrage til at øge respekten for museernes faglige selvforvaltning. På Organisationen Danske Museers vegne skal der lyde stor tak til rapportens hovedforfattere, Kirsten Rykind-Eriksen og Jørgen Burchardt, der har forestået indsamling og bearbejdning af det indkomne datamateriale, samt til puljesekretærerne, der beredvilligt har afsat tid og ressourcer til at beskrive puljernes arbejde. Frank Allan Rasmussen, næstformand ODM 5\n8 Det selvgroede samarbejde Puljerne i dansk museumsverden er uformelle faglige netværk, der arbejder inden for samme emneområde. Alle puljer har en sekretær, som står for kontakten mellem medlemmerne. Nogle puljer har eksisteret i mere end 30 år, mens andre er kommet til efterhånden som behovet er opstået. Nogle er meget aktive med flere årlige møder, mens andre har en lavere mødefrekvens. Langt hovedparten af medlemmerne er fra museerne, men også arkiver, universiteter, erhvervsliv og andre har valgt de faglige netværk til. Puljerne havde indtil 2013 mulighed for at søge om støtte (op til kr.) fra Kulturstyrelsens rådighedssum til drift af et sekretariat, samt til konferencer og studierejser. Siden den første pulje blev etableret i 1983 har en god del af de danske kulturhistoriske museers forskning og indsamling indenfor den nyeste tid i dansk historie været debatteret på møder, hvor museumsinspektører m.fl. har fået mulighed for at afprøve ideer, præsentere undersøgelser og ny forskning. Puljerne har således både været inspirator og koordinator for en lang række faglige projekter indenfor specifikke fagområder. Mange tværgående og væsentlige undersøgelser samt udstillinger er simpelthen blevet igangsat efter diskussion i puljerne. Frivillighed og initiativ spiller en vigtig rolle. Puljerne er groet ud af samarbejde mellem muserne nedefra. De mange væsentlige faglige projekter, de offentliggjorte undersøgelser og den afledte forskning, de mange samarbejdspartnere, udarbejdede databaser og mange medlemmer i puljerne viser, at puljerne er en succes. Brugerne rækker langt ud over museerne selv. Vi håber at rapporten over puljernes mangfoldige arbejde giver anledning til diskussion og inspiration. Vi håber ligeledes, at denne oversigt over puljernes arbejde kan inspirere andre til at danne nye faglige netværk. Museerne samarbejder og de gør det godt. Kirsten Rykind-Eriksen og Jørgen Burchardt 7


I mine indledende tanker om Ghost Recon: Breakpoint kom jeg med en del kritikpunkter af spillet, men også et forsigtigt forbehold om at der måske, efter flere timer i vildmarken, ville vise sig at være noget godt at komme efter. Her, en lille uges tid senere, kan jeg sige, at det er der, men man skal grave dybt ned i lag efter lag af dårlige designbeslutninger og forvirrende ligegyldigheder, for at finde frem til noget mindeværdigt. Man skal grave så meget, at det er tæt på ikke at være det værd. Et stort spørgsmål melder sig med det samme, og holder ved gennem hele spillet: Hvad er det Ubisoft vil med det her spil? Det er som om de har taget en håndfuld ingredienser fra vidt forskellige steder, og smidt dem i en blender, og resultatet er en brun, usmagelig grød man kun undlader at smide i skraldespanden hvis man er virkelig sulten.\nNår jeg alligevel siger der er noget at komme efter, så er det fordi spillet af og til viser sig fra sin bedste side. At infiltrere en fjendtlig base fuld af elitesoldater kan være en fantastisk oplevelse ud i stealth gameplay, og hvis man vælger at tosse rundt sammen med en gruppe venner, kan Breakpoint være ret sjovt. Disse øjeblikke kommer dog kun efter man har accepteret at spillet ikke er hvad det foregiver at være. Man skal sluge mange kameler, men hvis du stadig sidder og spiller efter 20 timer, så giver jeg dig en hånd for at stå problemerne igennem, og finde det gode frem. Jeg nåede mit "breaking point" lang tid før det skete.\nLad os begynde ved historien. Anslaget er godt: Som elitesoldaten Nomad styrter du ned på øen Auroa sammen med 32 andre Ghost-soldater, og lader til at være den eneste overlevende. Du er sendt dertil for at finde ud hvorfor al kommunikation er blevet blokeret. Den første times tid føler du dig som en soldat strandet bag fjendens linjer, og du skal bruge al din snilde for at overleve. Den oplevelse forsvinder dog hurtigt, da man løber ind i en modstandsgruppe, og du pludselig befinder dig midt i hvad der bedst kan betegnes som en mindre borgerkrig. Det ville i sig selv ikke være et problem for historien og gameplayet, hvis ikke vildmarksfornemmelsen øjeblikkeligt forsvandt. Der lader til at være mere militærgrej på Auroa end alle amerikanske våbenfabrikker lagt sammen, og Breakpoint bliver mere til Just Cause end Man vs. Wild - men synes at insistere på stadig at være sidstnævnte.\nØen er blevet overtaget af det private sikkerhedsfirma Sentinel som er i ledtog med en gruppe af desertører og tidligere Ghost-soldater ledet af Nomads tidligere soldaterkammerat Walker spillet af selveste The Punisher, Jon Bernthal. Ikke at det er særlig mindeværdigt. Walker er en generisk skurk som gerne vil pege på dybere og mere seriøs tematikker om krig, men historien er så forvirrende skrevet og dårligt præsenteret at det hele går tabt i den føromtalte brune smoothie.\nAurora viser sig at have været et liberiartanistisk paradis hvor computer- og robotingeniører har haft frit spil til at udvikle ny teknologi, primært droner. Øen vrimler med droner i alle størrelser og former, og Jace Skell, CEO for firmaet Skell Tech, omtaler dem som et nyt supervåben hvis potentiale for ødelæggelse ikke er set siden opfindelsen af atombomben. Disse droner vil Walker have fat i så han kan skabe fred i verden.\nVi har altså at gøre med endnu en historie om nogle velmenende, men lettere fanatiske skurke, som vil stjæle et supervåben. Men det er også her fortællingen pludselig spreder sig ud, og gerne vil handle om alt fra faren ved AI til PTSD. Ud af det blå begynder alle karakterer at snakke om transhumanisme ind imellem flashbacks til Nomads og Walkers udsendelse til en krig i Mellemøsten. Alle krigsklicheer er smidt sammen i én stor pærevælling: kan tortur være berettiget, hvornår er man frihedskæmper eller terrorist, hvem er de gode, hvem er de onde og er krig ikke sådan lidt forfærdeligt? Det hele bliver undermineret af et dårligt manuskript, og det klinger hult i lyset af at Breakpoint er en militærsimulator med samme diskrethed som en Michael Bay-film.\nProblemet ligger ikke kun i historien, men i selve spillets grundstruktur. Ubisoft har nemlig presset formlen fra en online "looter shooter" med rollespilselementer ned over et spil som burde være et mere rendyrket taktisk stealth-spil om overlevelse. Derfor er spillet nødt til ret hurtigt at åbne op, så spilleren får frihed til at spille med andre og gå på jagt efter bedre udstyr. Det gør at historien bliver så ujævn og uklart serveret, at man mest af alt har lyst til at droppe den og bare gå i krig med sine venner.\nDet er her Breakpoints hovedproblem ligger: Spillets præmisser er konstant i konflikt med sig selv. Vil det være en taktisk militærsimulator, eller vil det være kaotisk som Just Cause? Vil det være et survival-spil hvor du konstant skal overveje dine ressourcer, eller vil det være et rollespil hvor du jagter grej? Det er ikke til at finde ud af, og derfor synes alle elementer at være ude af kontekst og konstant at bryde med stil og stemning.\nGameplayet kan dog fungere godt, og det gør det mest af alt når man skal snige sig ind i et område besat af fjender. Selv om styringen til tider kan virke tung, så er skydemekanikkerne gode, og det er fedt at overveje hvordan man bedst sniger sig frem. Det føles især godt at sidde på toppen af en bakke og pille fjender ned med sin snigeskytteriffel. Du har en drone du kan sende afsted for at rekognoscere et område, du kan kaste dig ned i mudderet og kamuflere dig, og du har et alsidigt arsenal af grej til at hjælpe dig.\nEfterhånden viser det sig dog at dine nøje taktiske overvejelser er ret ligegyldige, da fjendernes AI er elendig. Mange gange startede jeg en mission med de bedste intentioner om at være et usynligt spøgelse, men så snart jeg blev opdaget, satte jeg mig bare i et hjørne og skød fjenderne en efter en som de kom lige mod mig. AI'en opfører sig så hovedrystende dårligt at det ellers gode gameplay er i fare for at blive ødelagt. I en mission skulle jeg stjæle en lastbil, og jeg troede jeg skulle lægge en solid plan for at stoppe den midt på vejen. Det behøvede jeg ikke: Jeg skød på lastbilen hvilket fik chaufføren til febrilsk at køre den i grøften og stige ud. Det tog omkring fem sekunder for ham at kravle ud, og i mellemtiden havde jeg skudt ham i hovedet - hvor han for resten først faldt om efter animation var færdig.\nSpillet er bygget op omkring fire klasser, hvor du kan åbne op for evne med Skill Points, som du i øvrigt kunne købe for rigtige penge i starten (tro ikke vi glemmer det). Disse klasser fokuserer på forskellige spillestile og komplimenterer godt den måde du ønsker at spille på. Du kan nemt veksle imellem dem, men alt i alt gør de ikke den store forskel, især ikke når AI'en er så dårlig. Spillet smider mange forskellige typer fjender efter dig, og de største udfordringer kommer når du møder droner. De kommer i alle størrelse, fra små flyvende alarmdroner til store tanks. Man ved dog aldrig rigtig hvad man kan forvente at møde, og derfor ved man heller aldrig hvordan man bedst forbereder sig inden en mission. Det er svært at vide om man skal have en granatkaster med, eller om man kan nøjes med sin riffel. Våben er der dog nok af. Der er faktisk alt for mange. Eftersom Ubisoft har insisteret på at Breakpoint skal være en looter-shooter, kan man finde våben overalt, og man kan købe dem i modstandsgruppens base. Her bryder spillet igen sin egen form. Det giver simpelthen ikke mening at du kan købe store kamphelikoptere fra en bod der er slået op, som lå den i Pusher Street på Christiania.\nNår vi taler om våben og andet grej, så nærmer vi os en af de store kontroverser om spillet, nemlig mikrotransaktioner. Der har været meget snak om dem; så meget at Ubisoft nu har skåret ned på dem. De er dog stadig til stede, og det er værd kort at vende hvorfor de er et problem. Breakpoint er nemlig ikke en usædvanlig synder i denne sammenhæng, og det har fået lidt for meget på puklen i forhold til selve mængden. Det er ganske enkelt ikke værre end i så mange andre spil. Alligevel er det et kæmpe problem for spillet. Breakpoint er bygget op omkring et system som tillader mikrotransaktioner, og det gør at resten at spillet skal tilpasses derefter. Det er i direkte konflikt med hvad spillet ellers gerne vil være, og er med til at gøre det til den rodede oplevelse det ender med at blive. Det er umuligt at finde ud af om det giver mening at købe et våben eller ej; der er så mange af dem at man får ondt i hovedet, og de ligner alle sammen hinanden. Det kan give mening at købe en helikopter, men det underminerer behovet for at kæmpe sig igennem øens miljø. Det ender derfor med at være svært at se pointen med mikrotransaktioner, våbenindsamling og resten af gameplayet.\nEt af spillets lyspunkter er multiplayer-delen. Du har altid mulighed for at slå dig sammen med andre spillere, og hvis du finder nogen som gider at spille på samme måde som dig, så kan du få det ret sjovt. PvP-mulighederne, som kaldes for Ghost War, er også gode. Her vil jeg faktisk sige at spillet gør sig bedst. På den anden side er der mange andre spil som også gør det godt, og når resten er så rodet som det er, så er det ikke nok til at retfærdiggøre hele pakken. Desuden er multiplayer-delen igen i konflikt med hvad resten af spillet prøver at være. Følelsen af at være en ensom soldat i vildmarken forsvinder fuldstændig når der render hundrede andre spillere rundt. Dog tilbyder Ghost War-kampene en relativt robust taktisk oplevelse, og det er her at størstedelen af spillets mindeværdige øjeblikke findes.\nØen Auroa er godt udført. Den er flot med mange forskellige bjerge, byer, skove og floder. Hvis man kan modstå fristelsen til at flyve i helikopter, så er spillet sjovest når man sniger sig rundt i vildmarken. Missionerne man skal udføre er for det meste, desværre, ret kedelige. Ofte skal du rejse hen et sted for at finde noget, rejse et andet sted hen for at finde noget andet og så måske sprænge noget i luften, eller redde en person. Det er ensformigt og plotlinjerne som binder opgaverne sammen, er mange gange uinteressante. Faktisk er spillet sjovest når man blot udforsker kortet, og ser hvor lang tid man kan overleve alene.\nSjældent har jeg spillet en titel af denne størrelse som er en så mærkelig og forvirrende en oplevelse. Breakpoint er et spil som konstant spænder ben for sig selv, konstant river ned hvad det lige har bygget op, og på ingen måde formår det at danne en rød tråd igennem oplevelsen. Det er ikke så slemt med mikrotransaktionerne som det er blevet gjort til, men formen omkring dem er med til at spolere grundstrukturen i spillet. Man kan dog få gode tider med under specifikke omstændigheder. Der er gange hvor det føles helt rigtigt når man sniger sig ind i en base eller spiller sammen eller mod andre. Men alt i alt er det svært at anbefale Ghost Recon: Breakpoint, med mindre du er villig til at se igennem fingre alle problemerne og grave dig ned til det gode.\nSolid PvP, spillet har fine taktiske øjeblikke ind imellem.\nDårlig historie, struktur omkring loot og mikrotransaktioner underminerer spillet, elementerne er dårligt sammensat, identitetsforvirret.\nGhost Recon: Breakpoint ved ikke selv hvad det ønsker at spilleren skal føle - det er tydeligt indenfor de første 30 minutter. Du fanges bag fjendens linjer, og såret, både mentalt og fysisk, skal du søge ly, og genfinde kampånden for at besejre en gammel allieret. Og når ja, samtidig bliver du øjeblikkeligt gjort opmærksom på, at I er en hel hær af Ghosts samme sted.\nIdentitetsforvirringen synes at være tydelig alle steder i Breakpoint. Der er grej at optjene, men et headshot dræber stadig lige meget hvad. Spillet handler om isolation, men gør dig konstant opmærksom på sociale aktiviteter og samspil med andre. Der er Gear Score, men der er ingen taktiske beslutninger involveret i at vælge et våben fremfor et andet, udover at scoren konstant forøges.\nDer er elementer, eller snarere glimt af noget spændende her. Jon Bernthal leverer en indlevelsesrig præstation som antagonist Cole D. Walker, Ghost War byder på intense kampe hist og her, og med venner vil der uden tvivl udspille sig nogle spændende situationer en gang imellem. Det drukner bare alt sammen i et forvirret virvar af mikrotransaktioner og brudstykker af ringe afbalancerede mekanikker.\nJeg kunne godt lide Wildlands - jeg fik sågar et Platinum Trophy på PlayStation 4, men selvom Breakpoint er en efterfølger, så føles det mere som pseudo-Division 2, en ringe klon af Massives formular, uden alt det der netop gjorde både Wildlands og Division til individuelle hits.\nBeklager Ubisoft, men det her kan I gøre bedre - faktisk gjorde I det netop bedre da I udgav The Division 2 tidligere på året, der er så milevidt bedre end det her. Kan I huske det? The Division 2? I ved, det der super populære looter shooter-spil, som tilbyder noget lignende en identisk pakke, bare uden al forvirringen? The Divison 2? Som er konstrueret fra bunden af til at være hvad det er?\nBah - det er altså bare en ommer det her. Ghost Recon er Ghost Recon, og Wildlands var trods alt et fundament man kunne bygge videre på. But this ain't it, chief!\nMythos Redigeret den 10 oktober 2019 kl. 08:59.\nDer er så mange fejl og mangler i det her spil, og jeg har oplevet flere gange, at jeg måtte genstarte en mission fordi der opstod en eller anden fejl. Fx var jeg i en kampscene hvor mit ingame syn var sløret grundet gunfights, og så springer der lige en lille cutscene frem og når den så slutter, forsvinder det sløret syn ikke. Jeg ender med at skulle genstarte hele spillet.\nJeg kunne nu godt lide mange elementer fra wildlands. Fx områderne og hele ideen med at skulle udrydde et helt kartel, bid efter bid. Gunplay kunne godt have været bedre, men efter noget tid med spillet, var det faktisk fint. Breakpoint mangler bare noget på alle hylder. Historien er ikke interessant, modstanderne er heller ikke noget spændende, samt områderne. Jeg synes den her titel mangler så meget sjæl og er bare endnu et spil som lever på sin fortid. 5/10 herfra\nMagnus Groth-Andersen Redigeret den 10 oktober 2019 kl. 09:04.\nGod anmeldelse, men jeg havde forventet en lavere karakter efter al kritikken.\nLigesom Juice og bullerbassen hopper jeg også pænt over her. Wildlands var middelmådigt men hyggeligt, men jeg er ikke lige i stødet til mere i samme stil - bare dårligere. Og hvis jeg får lyst til noget Ubisoft looter shooter spas, så følger jeg nok Magnus' råd og prøver The Division 2.\nThe Division 2 er en ultimative form af netop de designkonventioner som Breakpoint så halvhjertet har implementeret. Det er det der er så sindssygt - hvorfor har Ubisoft overhovedet lavet det her? De har jo lavet det én gang, og sågar tidligere i år, og bedre.\nwaskus den 10 oktober 2019 kl. 10:59.\nThe Division 2 er en omgang repetitive kedelig pis\nJeg var vild med Wildlands, har brugt 100+ timer i spillet.\nBreakpoint har helt klart sine fejl, men jeg er meget underholdt.\nJeg er total ligeglad med storyline i disse spil, jeg sidder bare og spammer ESC i cut scenerne.\nMen den store verden er jeg vild med. Der er jo så meget at fortage sig. Jeg prøver at alde være med at tage en helikopter konstant da det gør det hele for nemt.\nJeg har spillet 12 timer nu og er kun 2 missioner inde i main story, men har klaret et har af side missioner jeg har fundet ude på mappet, bla. en hvor jeg skulle finde pirat skatte.\nGrafikken er faktisk rimelig flot og stemningsfuld. Lyden er fantastisk, lige fra skud til at genlade sit våben. Lyden af magasinet der tages ud og sættes i igen er spot on.\nJeg glæder mig meget til at få tid til at spille det med mine venner.\nDet er fedt at infitrere en stor base, snige sig rundt, markere fjenderne og så tage dem ud en efter en, jeg kan sagtens få en halv times tid til at gå med 1 stor base\nMåden man kan udstyre sin karakter på et møgfed. Ikke 2 spillere ligner hinanden.\nHelikopter, biler og motorcykel styringen er ligeså dårlig som Wildlands var i starten og det regner jeg da klart med at de får forbedret.\nFor mig er det 8/10. Jeg er underholdt og skal nok komme til at bruge rigtig mange timer i spillet.\ntimmer1983 den 10 oktober 2019 kl. 12:59.\nwaskus: man kan stort set tage din kommentar og putte den ind i en AC anmeldelse\nVakse Viggo den 10 oktober 2019 kl. 19:46.\nDet lyder som en ærke typisk Ubosoft opskrift. Få en god ide, godt map og så ødelæg det med elendige beslutninger..\nHvorfor tog man ikke det bedste fra Wildlands og byggede videre på det. God styring og for det meste en god historie. Hvorfor ikke gå helt stealth når nu øen indbyder til det. Jeg springer over, og henter måske Wildlands igen. Det fortjener det næsten.\nSmolinsk den 11 oktober 2019 kl. 00:07.\nVirkelig enig i at the division 2 er super ensformigt og en meget død omgang, flot og velsmurt spil men drøn kedeligt og alt for stift..... Så var det første en meget mere charmerende omgang.... Synes slet slet ikke division 2 er en særligt meget bedre oplevelse end det her breakpoint. Breakpoint har helt klart sine store problemer men rent faktisk sjovere at snige rundt i og tage baser ud, fedt gameplay og flot verden men føj der er mange fejl, men med en god omgang patches kan det blive helt ok at hygge med.\nOg ja det lyder næsten som en opskrift til et AC spil.. Men meget hellere det end the division 2...\nDejligt at høre du også kæmper dig igennem elementerne og undgår for meget hjælp fra helikopter osv... Gør det meget sjovere ja... Glæd dig til Co-op med en kammerat, tager spillet lige et hak op..\nMen for pokker de kæmpe patches kan ikke komme hurtigt nok..\nNiceguy69 den 11 oktober 2019 kl. 07:54.\nOm ikke andet så har denne kommentar tråd givet mig lyst til at samle Wildlands op, så noget har Ubisoft da fået ud af Breakpoint\nLilium11 den 15 oktober 2019 kl. 10:59.\nOv ja, forresten. Det fik jeg slet ikke sagt. Men jeg sætter stor pris på at GR giver en middelmådig karakter til et spil for så også lige bringe "et andet syn" der lige mener det er et hak værre, det go' stil\nKromix den 19 oktober 2019 kl. 12:41.\nFremragende anmeldelse af Jonathan, tak for det.\nLammi den 4 februar 2020 kl. 07:01.\nJeg er godt igang med Breakpoint.\nJeg spiller ikke coop og alt det der, men kun med mig selv. Jeg er total underholdt, ser ikke missioner og tilhørende som nemme, og ej heller som ensformigt.\nJeg har ikke spillet Wildlands, så måske derfor at jeg får en oplevelse af, at jeg spiller et andet spil, end det I anmelder herinde


Det er ikke for dyrt at flytte gamle porteføljer over i moderne it-løsningerne\nMan kan ikke gemme sig bag argumentet om, at det er for dyrt at flytte gamle porteføljer over i moderne it-løsninger\nElse Nyvang er CCO hos LD Fonde, og på konferencen Liv & Pension den 14. og 15. september taler hun sammen med Christian Kirkegaard, der er Principal hos Netcompany. De giver dig et indblik i LD Fondes flytning af alle 500.000 policer fra et legacy-system til en ny standard brancheplatform på kun 1 år.\nI denne artikel kan du læse et interview med Else Nyvang.\nJeg har arbejdet med pensionsopsparing siden 1999. Det har hele vejen igennem været markedsrenteprodukter uden garanterede ydelser. Jeg fik i 1999 ansvar for arbejdet med bestyrelsesuddannelse og bestyrelseskandidater i Lønmodtagernes Dyrtidsfond. Jeg har været med på hele rejsen med at stifte fondsmæglerselskab og etablere en ny investeringsforening og det efterfølgende frasalg af denne kommercielle aktivitet. Siden 2018 har jeg arbejdet med de indefrosne feriemidler, som var tænkt som en pensionssum. På grund af covid-krisen er omkring 80 pct. af midlerne førtidigt udbetalt, men der er fortsat opsparet feriemidler, som udbetales ved pensionering.\nMit hovedansvar har været kundeområdet med administration af pensionskonti, outsourcing og kommunikation.\nMin vigtigste læring er altid at fastholde kundeperspektivet og når ny lovgivning rammer, så tag handsken op og find den bedste vej for kunderne.\nJeg er glad for vores simple pensionsprodukter. Kunderne kan forstå dem og der er klare fordele for kunderne.\nKunderne forstår ikke, hvorfor de er landet netop der, hvor de er. Det er ofte andre, der træffer valg om produkter og selskaber. Det kommer til at ændre sig i de kommende år i takt med, at kunderne opdager, at de faktisk skal leve af deres opsparing. Det er ikke bare flødeskum oven på den offentlige folkepension. Det bliver en stor opgave for sektoren at favne kritiske kunder.\nFor sektoren som sådan ser fremtiden lys ud, men den er ikke lige lys for alle markedsdeltagere. Man kan ikke længere gemme sig bag argumentet om, at det er for dyrt at flytte gamle porteføljer over i moderne it-løsninger. Det kan godt lade sig gøre, og det er risikabelt at lade være. Det er vigtigt at være forberedt for en fortsættelse af den digitale kunderejse og på stadig stigende krav til informationssikkerhed og databeskyttelse.\nJeg håber, at kunderne får lettere adgang til vejledning, som kan give dem et samlet billede af pensionsøkonomien og de valgmuligheder, de har. Pensionsinfo er en god hjælp, men der skal dialog til.\nNår konferencen afvikles, har vi netop flyttet en gammel opsparingsordning for 500.000 kunder over i et nyt system og en ny kundeserviceenhed. Det er sket i løbet af blot et år, takket være et godt samarbejde og kompetente leverandører. En transparent projektledelse har været overordentligt værdiskabende. Vi tror på, at skiftet til den nye brancheløsning forlænger levetiden af denne gamle opsparingsordning, bl.a. ved lavere omkostninger.\nStørre indsigt i overvejelser om partnerskaber og konsolidering. Inspiration om, hvordan man ser kunderejsen i fremtiden, ikke mindst over for unge kunder.\nVil du høre mere om LD Fondes flytning?\nHør Else Nyvang på konferencen Liv & Pension den 14. og 15. september. Du kan læse mere om konferencen her og tilmelde dig her.


Taburetter / Seat - lefliving.com\n▸ HJEM ▸ MØBLER ▸ STOLE ▸ TABURETTER / SEAT...\nTaburetter / Seat\n▸ Taburetter / Seat\nHK-living Barstol lavet af rattan, sort, 88x47x46cm\nLEF collections Stool Lily hvid metal træ (48-60) x32x32cm\nStorebror Skammel hugge brænde, brun, Ø35x53cm\nBePureHome Puf knitwork okker fløjl 51x51x36cm\nLEF collections Piano Skammel i metal / træ, sort / brun, 47-60xØ30cm\nBePureHome Puf Boulder grøn fløjl 51x51x36cm\nHK-living Skammel læder, brun, 50x50x30cm\nLEF collections Skammel "Bok" fra ged læder / træ, cognac, Ø35x44cm\nHousedoctor Skammel lavet af rattan / metal, naturbrun, Ø52x46cm\nLEF collections Barhocker Lily weiß Metall Holz (66-81) x35x35cm\nHousedoctor Skammel lavet af rent træ, H48CM Ø31cm\nHK-living Skammel lavet af teak, natur / sort dip, 25x42x54cm\nLEF collections Stool Lily black metal træ (48-60) x32x32cm\nHK-living Pouf rustikale Leder Armee grün 50x50x30cm\nHK-living Skammel læder, sort, 50x50x30cm\nLEF collections Stool Lily grøn metal træ (48-60) x32x32cm\nStorebror Skammel Rustik træ, naturlig brun, 30x45cm\nNormann Copenhagen Sædehynde form brun læder 46x39x1cm\nLEF collections Barstol 'Inca' træ, 52x52x76cm\nNormann Copenhagen Sædehynde form sort læder 46x39x1cm\nHousedoctor Puf Hamp Jute sølv naturlige farvet brun 45xh35cm\nTaburetter og puder til ethvert rum indretning\nSkammel, sandsynligvis nok den mest alsidige møbler, har mange anvendelsesmuligheder: Så der er en smuk læder skammel i retro design er velegnet som sæde ved spisebordet eller er en moderne træstol også dejligt at få planter og blomster på displayet. Også som et sidebord afføring er meget passende! Selvfølgelig vil afføring også bruges til at komme til svært tilgængelige objekter i stor højde. Ofte er man også finder afføring i stuen, hvor de bruges som en skammel på aftenen ser tv.\nHos os har vi en unik samling af afføring villige overbevise fremskyndet af et kig og komfort. Mangfoldigheden i vores afføring afspejles også i pris igen: Vi har for mindre og større punge den matchende fodskammel til en god pris.\nStor afføring række HK Living\nDen skandinaviske Designer Label HK Living tilbyder inden for sit sortiment af afføring ekstraordinære kreationer, der er en absolut blikfang i dit hjem med sikkerhed.\nUanset om moderne træstol, rattan eller læder med afføring og gulv puder fra HK Living give dit hjem et moderne og personligt præg.\nI LEF living finder du både runde og firkantede afføring, med eller uden fæces ben. Også af farver for enhver smag: fra afføring i temmelig plain farver farverige afføring med et moderne design.\nLad dig selv ved de mange forskellige taburetter fra HK Living inspirere og find din egen favorit afføring på LEF levende.\nEkstravagant afføring fra House Doctor og Storebror\nTaburetten af Designer Brands House Doctor og Storebror har en stor, ekstravagant look. Fra afføring med naturlige, robuste design særlige afføring, lavet af kobber metal eller læder, bringe en nostalgisk og antikke atmosfære i dit hjem.\nErgonomiske beanbags fra terapi\nIkke kun skammel fremstillet af forskellige materialer, men også sækkestole fra terapi er tilgængelige på LEF levende. De beanbags fås i mange former og farver fra små sækkestole til børn op til større sækkestole, som kan bruges som en lounge sofa, vil du finde levende LEF garanterer din foretrukne sækkestol.\nAlle mærker BRYCK BePureHome Ferm Living HK-living Housedoctor LEF collections Normann Copenhagen Storebror Terapy Zuiver\nHave og altan (26)


Vi var løgnere | Ruskjærs bøger\nNogen bøger kommer man bare aldrig helt til at forstå, hvad der sker…\nCady er en del af Sinclair-familien, de er rige, høje og smukke – kort sagt de lider ingen nød. Hver sommer tilbringer de tiden på en privat ø ejet af den rige morfar. Formuen er skrantende og familien slås indbydes om hvem der har ret til at arve hele herligheden.\nDet er en bog om løgne og det at skelne sandhed og løgne fra hinanden.\nJeg synes det er utrolig svært, at skrive hvad bogen egentlig handler om, fordi jeg selv 90% af tiden var forvirret over hvad der var sandt og falsk, og hvornår hvad skete og om det overhovedet skete. Det er en bog der tager løgn op på et højere niveau, hvor jeg nok er stået af. Bogen sidste del var nok den del jeg bedst kunne lide (hvorfor må I selv læse jer frem til) I bogen er der passager som er skrevet som et eventyr var for mig de bedste dele. Den underforståethed der var i eventyrene var geniale, og virkelig gennemførte.\nDet er en bog som jeg godt kunne få lyst til, at læse igen, bare for at forstå hvad der egentlig sker i bogen.\nBogen er blevet kåret som årets bedste YA bog på Goodreads, det har jeg nok lidt svært ved at se, men vil sige, at den er velskrevet og anderledes end andre bøger i denne genre.\nTak til Bogrummet for dette anmeldereksemplar.


Afdrag På MacBook 2017 - Find de gode henvisninger. Se mere her! \nFind mere vedr. Afdrag På MacBook 2017 her\nDav, og velkommen til denne webside, udarbejdet som følge af søgningen på ordene Afdrag På MacBook 2017. Vi håber, at du finder det, du leder efter ved hjælp af vores links, som vi præsenterer lige her for dig, der formodentlig søger efter mere info med forbindelse til Afdrag På MacBook 2017. Se videre hernede, eller klik direkte videre på de anbefalede annonce-links, som sikkert skulle lede dig videre til det, du søger.\nAfdrag På MacBook 2017 - Spørgsmål\nFandt du ikke nøjagtig det, du leder efter vha. vores anbefalinger, som vi henviser til, og som skulle have en kobling til Afdrag På MacBook 2017, hjælper vi gerne med rådgivning herom. Du er velkommen til at tage kontakt til os via følgende kontaktside. Ifølge vores erfaring bør det være tilstrækkeligt at følge vores anbefalede links vedrørende Afdrag På MacBook 2017, men er det ikke tiltrækkeligt, så tag venligst kontakt. Vi ser for det meste forespørgsler inden for 1-10 arbejdsdage.\nHvad er denne hjemmeside om Afdrag På MacBook 2017 så?\nDenne side er baseret på ordet "Afdrag På MacBook 2017" med formodning om, at det er enten præcis dette keyword eller højst sandsynligt et nært relateret keyword, som du har søgt på på en søgemaskine, fx Google eller YouTube. Vi prøver at matche din søgeforspørgsel med brugbare henvisninger, der hyppigst kan være reklamefinansieret eller anbefalet af sidens team.


Til Sibirien af Per Petterson (e-bog, epub)\n> E-bøger>Til Sibirien\nTil Sibirien (e-bog, epub)\nEn kvinde ser tilbage på sin barndom i 30’erne og 40’erne i en lille havneby i Nordjylland. Centralt i historien står forholdet mellem fortælleren og hendes storebror Jesper der ikke er bange for noget, han er politisk bevidst og går ind i...\nPER PETTERSON (f. 1952 i Oslo) fik sit store internationale gennembrud med UD OG STJÆLE HESTE, der er oversat til 45 sprog og i 2007 indbragte forfatteren IMPAC-prisen, verdens største litteraturpris for en enkelt bog. I 2009 modtog han NORDISK RÅDS LITTERATURPRIS for romanen JEG FORBANDER TIDENS FLOD. En kvinde ser tilbage på sin barndom i 30’erne og 40’erne i en lille havneby i Nordjylland. Faren oplever en social deroute, og hendes dybt religiøse mor søger trøst i at digte salmer. En gang om måneden spænder bedstefaren hesten for vognen for at køre til byen og drikke sig fra sans og samling på værtshuset Aftenstjernen. Fra den store verden hører man om Den spanske borgerkrig, og en dag står tyskerne i byen, og fra radioen lyder Staunings opfordring til at udvise ro og orden. I kulisserne optræder den fordrukne baron Biegler, datidens storsmugler Ernst Bremer og landsforræderen Gestapo-Jørgensen. Centralt i historien står forholdet mellem fortælleren og hendes storebror Jesper der ikke er bange for noget, han er politisk bevidst og går ind i modstandsbevægelsen. De to søskendes skæbne er symbiotisk forbundet, Jesper drømmer om Marokko, hun om Sibirien. Da hun senere rejser til København, Stockholm og Oslo, er han stadig det vigtigste menneske i hendes liv. “Den er så smukt skrevet at det er til at græde over. Det er den rene stilistiske magi, en stor oplevelse.” BIBLIOTEKERNES LEKTØRUDTALELSE “Det er godt! Godt skrevet og godt fortalt, gennemtænkt og velkomponeret. Det er realisme, lige til at blive høj på.” DR/Kulturnyt ”En af forrige tiårs mest gribende romaner.” Guardian “Et mesterværk” Times Literary Supplement


Tversteds turistchef ansat hos ThermIT - NordsøPosten.dk\nTversteds turistchef ansat hos ThermIT\nHjørring-virksomheden ThermIT, der producerer digital trådløs temperaturovervågning, har ansat Hanne Haandbæk fra Frederikshavn som salgs- og markedsføringsmedarbejder med fokus på blandt andet det tyske marked.\nDen tidligere turistchef i Tversted behersker det tyske sprog flydende på højt niveau. Hun skal blandt meget andet arbejde med ThermITs fremstød i Tyskland.\nHanne Haandbæk var tidligere indkøber hos rejsebureauet Happydays med fokus på det tyske og østriske marked.\nDer før var hun turistchef i godt seks år og har stor erfaring med international kunde- og leverandørbetjening, indkøb, salg, support og administrative processer også på IT-området.\nThermIT producerer og sælger digital trådløs temperaturovervågning til mange lande. Kunderne er blandt andet inden for restaurationsbranchen og sundhedssektoren, som ønsker en høj grad af fødevaresikkerhed og patientsikkerhed.\nPå billedet flankeres Hanne Haandbæk af til venstre Steffen og til højre Ivan Lindgren Hansen, der ejer familievirksomheden.\nOvervågningen fra det enkle og smarte system sender automatisk en advarsel via sms og mail til køkkenet, apoteket og lignende, hvis temperaturen kommer ud af kontrol. Derved kan man undgå at måtte kassere dyrt medicin og vacciner samt fødevarer for store beløb og undgå eventuelle bøder fra Fødevarekontrollen.\nHanne Haandbæk er vinterbader gennem mange år og vil i sit arbejde for ThermIT også skulle markedsføre og sælge temperaturovervågningen til badesteder, som ønsker at tilbyde medlemmer og andre interesserede mulighed for at kunne følge vandets temperatur døgnet rundt og året rundt.


TRX MAPS - bevægelsesscreening via 3 squats\nTRX MAPS er et screeningsværktøj, som hurtigt og enkelt giver en komplet screening af mobilitet, holdning, aktivering og symmetri. 30 sekunder, og du har både resultat og anbefalinger til indsatsområder og foreslag til øvelser/træning som imødekommer de begrænsninger, der eventuelt findes. Ideelt som værktøj for den personlige træner/fitnesscentret, som vil rådgive sine kunder på detaljeret grundlag.\nHos TRX er det vores klare træningsfilosofi at vi kan få folk til at bevæge sig bedre. For at kunne teste dette har TRX udviklet et screeningsværktøj sammen med Physmodo, kaldet TRX MAPS. Nu kan du hurtigt og enkelt lave en komplet screening af mobilitet, aktivering holdning og symmetri. Det tager kun 30 sekunder hvorefter du ikke kun har resultatet, men også forslag til hvilken træning der skal til ved eventuelle bevægelsesbegrænsninger / restriktioner.\nSå hvis du vil sikre at dine kunder altid får den bedste træning i forhold til dagsform, så er TRX Maps dit nye værktøj, der gør dette muligt.\nHvordan virker TRX MAPS?\nDu stiller dig foran stationen og følger instruktionerne på skærmen, indtil du er placeret korrekt.\nSå udfører du 3 stk overhead squats\nHerefter vælger du om du vil modtage dit resultat og træningsforslag per e-mail eller på din TRX app. På basis af analysen af dine bevægelser, kan TRX MAPS-systemet sende en skræddersyet træningsplan designet med øvelser, som adresserer mangler inden for mobilitet, aktivering, holdning og symmetri.\nUdfører du screeningen regelmæssigt kan du følge din udvikling og sikre at du når i mål med dine træningsmål.\nEr du interesseret i at gøre dine screeninger mere effektive, så prøv TRX MAPS?\nHvis du ønsker at gøre din screening af dine kunder langt mere effektivt i dit fitnesscenter, din fysioterapi eller lignende så kontakt os og få en snak om hvilke muligheder du kan få med TRX MAPS.\nDu kan både vælge at have stationen stående til fri afbenyttelse, men du kan også vælge udelukkende at bruge den sammen med en personlig træner eller terapeut. Uanset hvilken løsning du vælger at gå med, vil du hurtigt opleve en helt ny dialog med dine kunder og klienter omkring bedre bevægelse og optimeret træning til den enkelte.\nTRX MAPS er ikke kun en gevinst for dine kunder og klienter\nEn screening er en selvfølge, inden ethvert træningsforløb opstartes, men det kan være yderst tidskrævende.\nDet vil ikke være en overdrivelse at sige, at du med TRX Maps kan gå fra at lave en screening på 30 minutter til 30 sekunder. På den måde vil din TRX Maps hurtigt have tjent sig selv ind, men ikke nok med det, så vil den i høj grad kunne bidrage til et øget salg af personlig træning.\nHvordan kommer jeg igang med TRX MAPS?\nTRX forsyner dig med de materialer, du skal bruge for at aktivere, markedsføre og uddanne dine ansatte så du hurtigt kan implementere screening hos alle dine medlemmer.\nTRX MAPS leveres med et såkaldt Tool Kit, som blandt andet indeholder detaljeret brugsguide, uddannelsesvideo og billeder, så du hurtigt er i gang. Brug TRX MAPS hvis du ønsker at komme i dialog med dine kunder omkring bedre bevægelse.\nVil du vide mere, så kontakt Kim Grandahl Papsø på 8667 6730 eller send en mail på info@activeaid.dk\n24.375,00 kr Ned til: 22.500,00 kr


Australien viser EU vejen | Nationaldemokraten\nAustralien viser EU vejen\nMigranter iblandet jihadister strømmer over Middelhavet. Konsekvent afvisning af bådene vil meget hurtigt få næsten alle til at opgive overhovedet at forsøge sig på sejladsen, hvilket i øvrigt også er mest humanitært pga. de mange ofre på havet.\nIslamisk Stats propagandablad “Dabiq” fantaserer om at erobre Rom og hejse det sorte jihadistflag over Peterspladsen, og det opfordrer alle muslimer i Europa til at gå ud af deres hjem og finde en vantro og dræbe vedkommende. Skønt dette næppe sker, vil det jo nok inspirere en del, og med en længere tidshorisont tør de færreste vel helt afvise, at jihadisterne får ret. Som det også hedder i “Dabiq” om erobringen af Rom (symbolsk for erobringen af Europa): ”Hvis vi ikke når det, vil vore børn og børnebørn nå det, og de vil sælge jeres sønner som slaver på slavemarkedet.”\nItalien er så vist “Europas bløde underliv”, og med det roligere farvand i Middelhavet i den kommende sommersæson vil indstrømningen nå nye højder, og iblandet flygtningene vil der være terrorister fra Islamisk Stat. Sidste år kom 170.000 migranter til Italien over havet, og alene de to første måneder af i år er tallet 43 procent højere end i den tilsvarende periode sidste år. De sydeuropæiske lande har med rette kritiseret resten af EU for ikke at bistå med at afværge denne invasion. I bedste fald har de andre europæiske landes patruljering blot ført til opsamling af bådflygtninge, som har belastet sydeuropæerne yderligere (i første række, for en stor del af disse afrikanere søger jo senere nordpå),\nDet er ”forholdsvis nemt” for terrorister at komme ind sammen med såkaldte flygtninge sydfra, advarer lederen af EU’s terrorbekæmpelsesenhed, Gilles de Kerchove. Skønt jihadister hidtil nemt har kunnet slippe ind via EU’s grænse til Tyrkiet, har de nu opdaget, at det er endnu lettere at skjule sig i den meget store migration via Middelhavet, som EU tilmed kommer til undsætning. Kerchove opfordrer derfor til vagtsomhed.\nLangt bedre til at holde migranter/terrorister på afstand har Australien dog været. Efter indførelsen af den praksis, at den australske flåde tvinger migrantbåde tilbage, hvor de kom fra, har kun én båd forsøgt sig på denne rejse i hele 2014. Sejler man fra Nordafrika, har man over 98 procents chance for at nå frem (i hvert fald vides ca. 3000 at være omkommet under denne rejse sidste år i forhold til altså 170.000, der nåede frem). Men ligesom med terrorangreb skal der åbenbart faktisk kun ganske lidt afskrækkelse til, før store befolkningsmængder ændrer adfærd. De ”humanitæres” ramaskrig over en sådan politik er vel også mere tåleligt end de druknendes skrig på havet (som de samme humanitære dog paradoksalt nok giver EU’s ”restriktive” politik skylden for). Og frem for alt er de ”humanitæres” ramaskrig mere tåleligt end skrigene fra europæiske terrorofre, som en manglende afvisningspolitik med matematisk sandsynlighed vil resultere i.\n2 kommentarer til artiklen “Australien viser EU vejen”\nSvar Australien afviser de såkaldte bådflygtninge fra Nordafrika, hvornår begynder EU mon på det samme?. Næppe før det hele går galt!. Godt gået, Australien.\nSvar Douglas S. Massey har skrevet lidt om problemerne med indvandring til USA. Som let kan sammenlignes med andre (forhenværende) hvide lande.


Flugten over Køge Bugt - sn.dk - Vestegnen\nKeld Broksøs kajakture, med udgangspunkt fra Hvidovre Havn, giver idéer og inspiration.\nArtiklen: Flugten over Køge Bugt\nVestegnen - 21. september 2019 kl. 13:17\nDet er ikke tilfældigt, at Keld Brosøs nye spændingsroman »Fjendespor« blandt andet indeholder en dramatisk flugt i farvandet ud for Hvidovre Havn.\nNår 58-årige Keld Broksø om morgenen sætter kajakken i vandet i Hvidovre Havn, så giver det både inspiration og skrive-idéer.\n- Når der ikke er andet end bølger og mågeskrig, så får man tømt hovedet. Det kan bedst beskrives som noget meditativt. Netop på mine kajakture sker det ofte, at at jeg får idéer og inspiration - og beslutter mig for, hvordan handlingen og personerne skal udvikle sig, fortæller Keld Broksø, der 2. september har udgivet sin spændingsroman nummer seks.\n»Fjendespor« er titlen på bogen, der blandt andet indeholder en dramatisk flugt, hvor bogens hovedperson - kriminalbetjenten Stefan Kushova Andersen - må flygte fra sit hjem i Sydhavnen. Det sker i en gammel båd, og flugtruten går gennem Kalveboderne, forbi Hvidovre Havn, ud i Køge Bugt ved Brøndby og Ishøj - og videre mod Tyskland.\nOg det er netop Keld Broksøs lokalkendskab fra kajakturene, der har givet inspirationen.\nKeld Broksø er født og opvokset i Hvidovre, hvor han stadig bor. Hans meget roste spændingsromaner bliver til i skriveværelset i familiens hus ikke langt fra Hvidovre Havn.\nHan henter ofte idéer og inspiration i nærområdet, og han elsker i sine bøger at danne et spændingsfelt mellem det nære og trygge, og så den globale kriminalitet eller konflikt.\nSåledes også i »Fjendespor«, hvor kriminalbetjenten Stefan Kushova Andersen vikles ind i en meget aktuel historie om albansk mafias fremgang gennem Europa og især mod Tyskland og resten af Norden.\nHan tvinges på flugt fra sine trygge omgivelser. I hælene på ham er ikke alene en kynisk klan med rødder i Albanien, men også dansk politi. Kriminalbetjenten er nemlig viklet personligt alt for meget ind i sin egen sag, så han overskrider juraens grænser ved at skjule en morder, fordi morderen har nøglen til at ramme lige ned i hjertet på en albansk klan med langt større forbrydelser og organiseret kriminalitet på samvittigheden.\nKeld Broksø havde allerede afleveret manuskriptet til bogen, da det viste sig, at trådene til Danmark også har endnu større rod i virkeligheden end ventet, fordi der er tegn på albanske klaners aktivitet i Danmark. Flere sager har vist sig de seneste år og så sent som i juni blev 31 anholdt i Danmark i en international sag om organiseret kriminalitet og indsmugling af cirka 1650 kilo kokain og heroin. Lignende aktioner kom flere steder i Europa mod netværk med rødder i Albanien.\nHar fulgt Albanien\nDet er ikke tilfældigt, at kriminelle miljøer fra Albanien er omdrejningspunkt i »Fjendespor«. Keld Broksø har fulgt landet siden slutningen af 1990'erne, hvor Albanien kollapsede - blandt andet på grund af omfattende pyramidespil og korruption. Keld Broksø har besøgt landet flere gange, og har fulgt udviklingen - også når det drejer sig om de kriminelle organisationer. Han har som journalist skrevet en række artikler om udviklingen i Albanien.\nSelv om »Fjendespor« altså er blevet mere aktuel end forfatteren havde drømt om, og at handlingen på mange måder bygger på virkelige hændelser, så er der tale om fiktion og ikke journalistik, fremhæver Keld Broksø.\n- Fiktionen giver mulighed for at fortælle historierne på en anden måde. Fiktionen kan noget andet end journalistikken. I bøgerne kan jeg tilføre personer, jeg kan twiste handlingen, og jeg kan eksperimentere med personernes karakteristika, egenskaber og beslutninger, siger Keld Broksø.\nBogens hovedperson er et godt eksempel.\nEn voldsom start på et albansk børnehjem indhenter den danske, adopterede kriminalbetjent, Stefan Kushova Andersen. Hans glemte familiebånd bliver pludselig livsfarlige, da albansk mafia forgrener sig nordpå gennem Tyskland og smadrer Stefans forsøg på at få et nyt, roligt liv i Københavns Sydhavns nye boligblokke. Et FBI-kursus og et mord i New York kickstarter en hæsblæsende rejse mod Stefans egne rødder og gennem de forarmede dele af Europas skrøbelige Balkan-stater.\nStefan tvinges ud i gråzoner af lovligt og ulovligt, rigtigt og forkert. Rejsen stiller ham overfor skæbnesvangre valg, mens menneskeliv står på spil - og han selv drives frem af fromme håb om en højere retfærdighed. Og håb om at redde sig selv fra en grusom død, der synes stadig mere sandsynlig.\nKeld Broksø er 58 år. Han er født og opvokset i Hvidovre, hvor han nu bor sammen med sin kone og to børn.\nHan er uddannet journalist og har arbejdet for blandt andet Jyllands-Posten. Han er i dag selvstændig, og arbejder med blandt andet journalistik, kommunikation og projektledelse. Han bliver desuden brugt som rockanmelder.\nHan debuterede som forfatter i 1998 med spændingsromanen »Vraggods«. Derefter fulgte »Rovdrift« i 1999, »Pengemuren« i 2011, »Missilhotellet« i 2014, »Koldfronter« i 2017 - og senest altså »Fjendespor«.


Stop heksejagten: Der er gået sport i at kritisere Kepa | PLBOLD.DK\nStop heksejagten: Der er gået sport i at kritisere Kepa\nBLOG: Chelseas spanske førstemålmand har gang i en forfærdelig sæson, men kritikken af ham har taget overhånd.\nSå mange mål har Chelsea indkasseret i denne Premier League-sæson med Kepa Arrizabalaga i målet, og der resterer stadigvæk en enkelt spillerunde.\nLæs også: 24.07.2020 15:39 OFFICIELT: Her starter Premier League 2020/21-sæsonen\nSamtidig kan spanieren kun prale af otte clean sheets i 33 kampe, hvilket er langt fra godt nok, når man har titlen som verdens dyreste målmand.\nOg lad mig lige gøre det helt klart. Ja, Kepa har gang i en forfærdelig sæson. Ja, han skal erstattes til sommer. Og nej, han har slet ikke levet op til forventningerne eller den pris, Chelsea betalte for ham. Det er jeg helt enig i.\nLæs også: 24.07.2020 15:03 Kæmpe Chelsea-boost: Stjernespiller er i spil til Wolves-brag\nJeg har dog samtidig ondt af Kepa. Ikke på grund af hans skuffende præstationer, men på grund af den heksejagt, han har været udsat for i denne sæson.\nFør, under og efter mange af Chelseas kampe har fans, medier og eksperter knevret om spanierens meget lave redningsprocent, men det er meget unuanceret kun at kritisere Kepa for dette. For det er langt fra kun spanierens skyld, at hans redningsprocent er så lav. Selvom det for mange er lettere og sjovere at udpege én syndebuk, som man så kan svine til.\nSkylden ligger i høj grad også hos Kepas medspillere i forsvaret og på midtbanen. Med én kamp tilbage i Premier League har Frank Lampard stadigvæk ikke fundet den rette kombination i det centrale forsvar, hvor hverken AC, Zouma, Rüdiger eller Tomori har strålet kontinuerligt. Tværtimod har de med jævne mellemrum fuldstændig solgt Kepa, der dermed har indkasseret endnu et mål, hvilket har forringet hans redningsprocent.\nPå venstrebacken og midtbanen har der også været store svipsere, der har ført til mål, som Kepa derefter er blevet slagtet for at indkassere, selvom han i flere tilfælde har været chanceløs.\nNu sidder du måske og tænker, at jeg fritager Kepa for al ansvar, men det er ikke tilfældet. For spanieren har været dårlig, og han burde helt klart have reddet flere bolde, men problemet er, at vi nu er derhenne, hvor han stort set bliver kritiseret for samtlige mål, han indkasserer.\nLad os tage et par hurtige eksempler fra de seneste Chelsea-kampe.\nEfter opgøret mod Liverpool blev spanieren svinet til på de sociale medier. På papiret så det da også rigtig skidt ud med fem indkasserede mål, men kritikken var et godt billede på, at der er gået sport i at kritisere Kepa.\n1-0-målet var et missil fra Keita, som ikke kunne have siddet bedre. Ved 2-0-målet mente mange, at Kepa skulle have gjort mere end blot at stå stille, men er det virkelig en bold, som han skal redde? Nej. Havde kritikken været den samme, hvis det ikke havde været Kepa? Nej.\nDe to efterfølgende Liverpool-mål kan Kepa absolut intet gøre ved, mens han lige får en handske på det femte mål. Igen, er det dog ikke et mål, som andre målmænd får kritik for ikke at forhindre.\nMen trods dette blev Kepa svinet til efter kampen, og enkelte valgte endda at sende dødstrusler afsted mod spanieren.\nSelvom det var Willian, der sløsede tabte bolden og gav Keita mulighed for at score. Selvom det var Kovacic, der begik frisparket, som Liverpool scorede på. Selvom flere medspillere dummede sig ved 3-0-målet. Selvom medspillerne gav Alexander-Arnold lov til at slå en sukkerbold ved 4-1-målet. Selvom flere medspillere kunne have forhindret Liverpools 5-3-mål.\nMod Sheffield United måtte Kepa hente bolden ud af buret hele tre gange, men alle tre mål kom efter horribelt forsvarsspil, og faktisk leverede spanieren i første omgang en fin redning, inden McGoldrick bragte Sheffield United i front. Men hvem nævner det?\nOg hvem nævner den redning, som Kepa hev op i slutminutterne mod Crystal Palace, der sikrede Chelsea tre livsvigtige point? Ingen. Derimod fik spanieren efter kampen kritik for ikke at snuppe Wilfried Zahas missil af et skud. Havde andre målmænd fået hug for ikke at redde ivorianerens drømmehug? Næppe.\nDer har uden tvivl været mange mål, som Kepa burde have forhindret, men der har fandeme også været mange mål, hvor spanieren er blevet ladt i stikken af holdkammeraterne og været chanceløs. Men det bliver sjældent nævnt, når snakken falder på Kepas redningsprocent.\nFor folk har gjort Kepa Arrizabalaga til den helt store syndebuk for Chelseas forfærdelige defensiv, og fans, medier og eksperter kæmper en hård kamp for at få sendt den værste sviner afsted mod spanieren.\nIgen vil jeg lige slå det fast med syvtommersøm: Jeg mener ikke, at Kepa skal være Chelseas førstemålmand i næste sæson, men kritikken af ham har altså taget overhånd. Det ligner jo nærmest et spørgsmål om tid, før han også får skyld for coronavirussen og klimaforandringerne.


Første skoledag – Adios\nWow det er længe siden jeg har sagt de ord højt! Men ikke destomindre så havde jeg min første skoledag i mandags, og der er bare sket så meget den eneste uge, så der kommer lige et oprids af en dansk piges hverdag i Spanien.\nDagen var kommet hvor jeg skulle starte på sprogskolen Debla, som ligger nogenlunde centralt (altså på nær den der alt for stejle vej, som minder mest om Kiddesvej i Vejle – kender du ikke denne, så forestil dig at gå lodret op af en væg… jep cirka sådan føles denne bakke).\nLastet i bedste skolestil med computer (den hvide MacBook som vejer ca 3400 kg), papirer, blyanter og viskelæder, ankom jeg til skolen og fik stukket et papir i hånden med en masse info, samt besked om hvilket lokale testen ville foregå i – og ja, vi skulle da lige starte med en test!\nFørste del var en skriftlig test, med en masse sætninger på spansk hvor der manglede et ord, som man så skulle udfylde (og helst korrekt, så er det hele lidt sjovere). Når dette var gjort, skulle papiret afleveres til en af de ansatte og derefter skulle vi vente udenfor (som i ude i solen, hvor lækkert er det ikke lige?!) til alle var færdige. Derefter blev vi enkeltvist hentet af en lærer til en mundtlig test, som gik ud på at læreren spurgte (på spansk selvfølgelig) hvor man var fra, hvad man ønskede at opnå med kurset ect. ect. Disse to tests var vurderingsgrundlaget for hvilket niveau man kom på – mit niveau? B1. Dette system er ikke som det danske, hvor A niveau er højst (som om Danmark gider at være hip med resten af Europa). Niveauerne er som følger, med laveste niveau først:\nA1, A2, B1, B2, C1, C2 – så jeg er placeret ca. i midten.\nUndervisningstiden er fra 9 – 13 eller fra 15 – 19. Det kan kan variere, og fra uge til uge.\nI mellemtiden mellem de to tests, sad jeg udenfor med de andre 3 nye elever. En mand fra Sverige (som jeg her kalder O), 2 tyske piger, som ikke kendte hinanden (frøken G og L). Den ene af de 2 tyske piger, G, skal være i praktik som kontorassistent hos Debla, men får 1,5 times undervisning hver dag. Vi endte alle på 4 forskellige niveauer…..! Fra at kunne næsten ingenting (A1) til at kunne forholdsvist meget (C1). Vi sad udenfor i solen (nogen havde dog glemt at tænde for varmen i vinden), og snakkede om hvor vi var fra, ville med kurset osv. osv.\nEfter testen tog vi, sammen med en guide fra skolen, ned i Málaga centrum og blev vist lidt rundt og forklaret hvor de vigtigste seværdigheder og gader lå, og det hele sluttede vi af med lidt drikkelse og selvfølgelig churros med chokolade til.\nEn churro er nogle gange omtalt som spansk doughnut, da den er en dybstegt kage-dej, lidt ala en dybstegt vandbakkelse. Churros er populære i bl.a. Spanien, Frankrig, Filippinerne, Portugal og USA. Der findes to typer churros i Spanien, en som er tynd (og nogle gange snoet/drejet til et U) og den anden er lang og tyk (porra). De bliver begge typisk spist til morgenmad dyppet i varm chokolade eller café con leche…jeg gentager: til morgenmad!?!\nEfter rundturen blev de to piger og jeg inde i byen, da vi ville undersøge mulighederne for at få et spansk telefonummer. Så vi gik rundt i byen og kiggede forskellige butikker samt ud til et “storcenteret” ved Estación de Málaga – María Zambrano som er hovedbanegården i Málaga.\nVi aftaler at spise sammen om aftenen i deres lejlighed, og selvom det er stilen i Spanien af man tager ud (man tager hvertfald ikke venner med hjem), så er vi nordeuropæerne og vi tog derfor hjemme-stilen. Simpel hjemmelavet tapas og et glas vin til, så var hyggen klaret. Vi fik snakket om alt muligt og lærte hinanden lidt bedre at kende, og aftalte at det her kunne vi da klart gøre noget mere.\nGedigen grammatik fra morgenstunden! Jeg er for alvor på skolebænken!\nEfter en produktiv dag i skolen, vender jeg næsen hjem efter lidt frokost og lidt hjemmearbejde (der er vist nok også en blog der skal passes?)\nJeg har dog planer om senere at tage over til pigerne – som super belejligt bor cirka lige rundt om hjørnet – og spise aftensmad. Forinden render jeg dog ind i en gammel Debla-elev (vi kalder kende K) hos Juana. Vi snakker lidt og hun er i tosse godt humør da hun lige har bestået sin spansk eksamen (hun er fra tyskland, men engelsk lærer og underviser i engelsk, her i Spanien). Så det skal hun ud og fejre men kender ikke nogen i byen mere (da alle er taget hjem til deres respektiv lande igen – minusset ved at være på sprogskole, dine venner rejser på et eller andet tidspunkt hjem igen), og jeg spørger om hun ikke vil med mig over til pigerne og spise og “fejre” det lidt. Det ville hun virkelig gerne, og mens jeg lige dobbelttjekker med pigerne, tjekker en svensk fyr ind i stuen, så da jeg kommer ud er der pludselig et nyt menneske (da jeg skriver dette indlæg en kende sent, kan jeg afsløre at dette bliver et helt normalt fænomen i lejligheden). Juana introducerer os og vi snakker lidt alle tre og klicker med det samme godt – og skriver lige en hurtig WhatsApp besked til pigerne om vi evt. har plads til en mere, da denne svenske fyr (lad os for god ordens skyld kalde ham MW) ikke har nogen middagsplaner. De synes det er helt fint så afsted med os 3 og en flaske vin med på vejen.\nEn middag med 5 forskellige nationaliteter viser sig at være en succes og der bliver fejret spansk eksamen og nye venskaber ud til de sene aftentimer – og lidt mere end det for nogles vedkommende.\nMed andre ord: vores fælles WhatsApp gruppesamtale vokser sig større og større – y me gusta!\nNormal skoledag med grammatik i første lektion og derefter snakke time, hvor udtalelsen bliver øvet. Ikke det vilde (andet end jeg seriøst er dårlig til grammatik – inkl. dansk grammatik! og det er virkelig svært at lære et nyt sprog, hvis ens egen grammatik halter!)\nDa jeg kom hjem, satte jeg mig med lektierne – men udenfor blæste det og bølgerne var voldsomme og kunne snildt høres op i lejligheden… og jeg kunne ikke dy mig, så jeg tog mit kamera og smuttede ned på stranden for at tage nogle billeder. Indrømmet! der er lavet lidt lettere redigering for at få billederne til at sparke ud gennem skærmen men det var virkelig blæsende, det små regnende, var gråt og vandet havde ikke sin ellers meget smukke og tiltrækkende middelhavsfarve, men mere grumset. Med kig ind mod industrihavneområdet, var det 70’er fesent brunt og masser af hvide bølger. Samme sted men 2 meget forskellige visuelle indtryk. Og når man først har sat sig foran computeren, så “er den dag lis’som gawn”.\nFåååårk et lårte vejr, sagt på godt dansk! Jeg ligger i min seng og kan høre en ukendt lyd…. er det vand? er det rulleskøjter hen af fortovsstenene? ER DET REGN? pis os! så rejser man til “sydens sol” og så regner det kræftedme! Men op skal jeg, da der jo er undervisning fra kl 9.\nMasser af grammatik og derefter snakke time, lektier…oooooog resten af dagen tilbringes med pigerne, som langsomt bliver en tradition.\nHey, er det egentligt ikke en pisse god ide at tage til Granada? Skolens tilbud er lidt dyrt, det kan vi sgu da gøre billigere – så gæt hvad min fredag gik med? 😀5 piger og sammenskudsgilde mens der planlægges og bookes på livet løs.\nDebla foto lektier photo regnvejr Ugeplan


Hvad er det bedste land at lære engelsk\nPå grund af sin store effektivitet udvides hver dag mere modaliteten ved at udføre engelske kurser i udlandet. Som jeg fortæller dig, er denne mulighed for at vælge destinationer for engelske kurser i udlandet, at finde god accept blandt alle de mennesker, der vil have for enhver pris at lære dette sprog, engelsk. Derfor vil vi fra dette indlæg guide dig om, hvordan du ved, hvilken er den bedste destination at lære på engelsk . Først og fremmest, hvis du har valgt at rejse til et fremmed land som destination for engelskkurser i udlandet, skal du gå til specialister i denne modalitet som akademier, der har en vis erfaring med denne type kursus. er i engelsk kurser i udlændinge. På denne måde vil disse fagfolk give os en liste over de byer og lande, hvor vi kan tage vores engelskkurser samt de forskellige skoler, vi kan finde i samme by. At tilbyde både destinationen og det engelske kursus i udlandet passer bedst til vores behov såvel som vores indledende niveau.\nDen største fordel ved at lære engelsk i England er, at vi vil gøre det i det land, hvor accentet er mere "standard", og også ordforrådet er det, vi lærte i skolen. Der er en række muligheder for at lære engelsk i dette land. London er det mest almindelige sted, men foruden at være den dyreste, er det det, de fleste engelske folk ikke finder. Den bedste mulighed for at lære engelsk i England er at tage et kursus i Brighton, en kystby i det sydlige land, billigere end London, bedre pris og meget behageligt.\nLær engelsk i Irland\nUden tvivl en af de bedste muligheder for at lære engelsk. Dublin modtager tusindvis af spanske talere hvert år og byder dig velkommen med åbne arme. Det er kendt, at irerne har en svaghed for latinos. Sites som Cork er også en god mulighed for at lære engelsk . Det bedste, det er ikke meget dyrt, euroen er valutaen i kurset, og der er et stort udvalg af engelske skoler. Det værste, tiden og accenten lidt lukket.\nMalta er et land, hvor engelsk er et officielt sprog sammen med italiensk, hvilket er flertalsspråket, men Malta har en stærk industri i engelskskoler . Det bedste, naturligvis, tid og pris, meget billigere end de angelsaxiske lande. Det værste, vi kunne ikke betragte det som en total nedsænkning på sproget.\nEfter min mening er det en af de bedste muligheder, da vi foruden at gå til den første magt i verden og nyde denne lands storhed vil kunne lære engelsk mere økonomisk end vi tror. Det værste, at nogle ord lyder underligt, fordi den engelske vi lærer i skolen er briterne.\nLær engelsk i de nordiske lande\nI det seneste ses nogle engelske skoler i Nordeuropa: Danmark, Finland mv. Det største problem i disse lande er, at det er meget dyrt at leve, og selvom engelsk er det officielle de facto-sprog, taler nogle butikker og ældre ikke om det.\nVi må tage højde for, især i disse tider, at væddemål på et sprog i dag er en sikker værdi for vores fremtid, hvorfor vi skal tage denne mulighed meget alvorligt, da valget af at vælge den rigtige destination for at lære engelsk i udlandet vil ikke kun give os en fremtidig succes, men det valg kan variere sidstnævnte.


Den lange Halloween - Planet Pulp\n13. november 2013 Jacob Krogsøe\nDen lange Halloween er en fremragende udgivelse, måske en af de bedste i Batman-mytologien, og den bør stå på samtlige reoler i landet – også hos dem, der normalt ikke læser tegneserier.\nNogen gange er man heldig. Nogen gange har man noget til gode. ”Nogen gange” ramte mig på den gode måde i form af Den lange Halloween.\nDen mørke by, den mørke helt\n”Jeg tror på Gotham City”. Sådan indledes Den lange Halloween af Bruce Wayne, manden også kendt som Batman. Vi er på et forholdsvist tidligt tidspunkt i Batman-mytologien, hvor venskabet med kommissær Gordon er etableret, hvor katten efter musen-forholdet med Catwoman kører på skinner, og hvor Gotham City er henlagt i et mørke af kriminalitet og ondskab.\nOg det er her, Batman har givet et løfte. Et løfte til sine afdøde forældre og et løfte til Gothams borgere: han er deres værn mod det onde. Så vi er i det mørke spektrum af Batman-universet og tilmed i en fortælling, der virkelig formår at inddrage Gotham City som andet end bare en kulisse for slåskampe. Byen lever, og det gør den Godfather-agtige kriminalitet også gennem Jeph Loebs imponerende manuskript.\nBatman har sammen med Gordon og Harvey Dent, og måske Catwoman på sidelinien, skabt en styrke, der vil gå i kødet på den organiserede kriminalitet, hvor Carmine ”Romeren” Falcone er byens urørlige forbryderkonge. Men pludselig dukker der en morder op på banen; en morder der hurtigt døbes Holiday, da vedkommende slår til på mærkedage som Halloween, Uafhængighedsdagen, Fars Dag osv. Og dem der myrdes er gangstere.\nMen hvem er denne morder? Sideløbende med ”de godes” kamp mod ”de onde”, hvor grænserne langsomt udviskes, bliver Den lange Halloween også til et imponerende og omfattende mordmysterium, som krydres med en tragedie af episke proportioner.\nDertil kan du så tilsætte ikoniske skurke som blandt andet Jokeren, Poison Ivy og Fugleskræmslet, der er med til at skubbe fortællingen videre og give den dejlig kulør og galskab. Alle disse herligheder er så afviklet over ikke mindre end 370 smukke sider, hvor tempoet også gør albummet til en sand pageturner.\nTroværdig, noir og gotik\nDet måske mest imponerende ved Den lange Halloween er troværdigheden: Man tror på Bruce, Batman, Gotham City og det spraglede galleri af skurke og andet godtfolk. Og så er historien basalt spændende, og den tragedie, der forløses i sidste akt, er både rørende og brutal.\nBåde i form og indhold er værket en fin blanding mellem noir og gotik – mellem kriminalitet og monstre.\nDet er tydeligt, at Tim Sale er inspireret af Frank Miller, men hvem er ikke det, når man taler om noir på tegneseriefronten? Albummet er rent grafisk en lækkerbisken, hvor specielt farvelægningen af Gregory Wright spiller en stor rolle – eksempelvis begås mordene i sort/hvid, mens vigtige detaljer farvelægges på en måde, så de skiller sig ud fra de andre elementer.\nDer er bestemt ikke tale om en realistisk stil, men mere en streg, hvor skyggerne, byen og formerne på Batmans kappe konstant truer med at drage både de medvirkende og læserne ind i et mørke, man ikke kan vende tilbage fra. Og det er naturligvis knyttet tæt sammen til selve plottet. Alt i alt er den visuelle stil intet mindre end overdådigt mørk og smuk.\nPå Planet Pulp har vi tidligere stiftet bekendtskab med makkerparret Loeb/Sale i form af Daredevil: Gul (2002/2006 i dansk oversættelse) og man kan også se deres ”farvede” samarbejde i udgivelser som Spider-Man: Blue (2002) og Hulk: Grey (2009).\nG. Floys lækre danske udgave, glimrende oversat af Steffen Rayburn-Maarup, af The Long Halloween, der oprindeligt udkom i 13 hæfter i 1996-1997, indledes af en samtale mellem Christopher Nolan og David S. Goyer – instruktøren og manuskriptforfatteren bag den meget succesfulde reboot af Batmandrengen i form af Batman Begins (2005), The Dark Knight (2008) og The Dark Knight Rises (2012).\nNolan og Goyer drak fra inspirationens kilde\nI samtalen, der er fra 2006, altså før The Dark Knight havde premiere, skamroses naturligvis Den lange Halloween, hvor de to herrer snakker om, hvor meget de har ladet sig inspirere af både form og indhold i Jeph Loeb og Tim Sales mammutværk. Goyer slutter af med følgende udsagn: ”Men når The Dark Knight kommer ud, bliver det åbenlyst, at Den lange Halloween er den tydeligste inspirationskilde til begge film”. Hvortil Nolan svarer: ”Ja, det er nok ikke forkert.”\nSå Den lange Halloween er bestemt ikke et Batmanværk, man kommer uden om, hverken tegneserie- eller filmhistorisk. Og så er det, jeg må hoppe til bekendelse og måske en lidt pinlig en af slagsen: Jeg havde faktisk aldrig før læst tegneserien The Long Halloween.\nNår jeg tænker tilbage, kan det kun skyldes, at jeg i den periode, slut-90’erne, havde et mindre afbræk i min tegneserielæsning. Jeg begyndte at studere, fik kæreste og var i et dødvande, rent tegneseriemæssigt, mellem ungdommens skamlæsning af Marvel-universet og den spirende interesse for de mere voksne værker, og på det tidspunkt havde jeg kun plads til Frank Miller og Sin City.\nAt jeg aldrig havde læst The Long Halloween gjorde så bare, da jeg modtog den danske udgave med posten, at jeg kunne tilbringe nogle timer i tegneseriehimmelen på en mørk bustur mellem Jylland og Sjælland. For der skal ikke herske nogen som helst tvivl om, at Den lange Halloween er et mesterværk af de helt store, hvor stil og indhold nærmest skaber en mental orgasme hos læseren. Den danske udgivelse er kort sagt en visuel lækkerbisken, der både viser det bedste fra graphic novel-formen og Batmanuniverset. Et sandt 90’er-mesterværk.\nDen lange Halloween er venligst stillet til rådighed af G. Floy Studio.\nTitel: Den lange Halloween\nOriginaltitel: The Long Halloween\nFarvelægning: Gregory Wright\nForlag, år:G. Floy Studio, 2013\nForlag, år (originaludgivelse): DC Comics, 1998\nAlbumlængde: 370 sider\nUdkom i 13 hæfter på DC Comics i 1996-1997.\nUdkom som trade paperback på DC Comics i 1998.\nAnmeldt i nr. 97 | 13/11/2013\nStikord: Gotika, Seriemordere, Superhelte


2G7 LED - EngrosLys.dk\n> LED pærer og spots>2G7 LED\n2G7 LED 6 varer.\nFlot 2G7 pære. Aluprofil sikrer god afledning af varmen. Matteret glas...\nFlot 2G7 pære. Aluprofil sikrer god afledning af varmen. Matteret glas sikrer god spredning af lyset, der samtidigt ikke blænder. Til direkte montering uden...\nFlot 2G7 pære. Aluprofil sikrer god afledning af varmen. Materet glas sikrer god...\nFlot 2G7 pære. Aluprofil sikrer god afledning af varmen. Materet glas sikrer god spredning af lyset, der samtidigt ikke blænder. Længde uden ben: 107 mm. Længde med...\nFlot 2G7 pære.Aluprofil sikrer god afledning af varmen.Materet glas sikrer...\nFlot 2G7 pære.Aluprofil sikrer god afledning af varmen.Materet glas sikrer god spredning af lyset, der samtidigt ikke blænder.Længde uden ben: 148 mm.Længde...